**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2015 m. rugsėjo 17 d. Nr. T-10

Posėdžio data – 2015 m. liepos 30*–*31 d.

Posėdžio pradžia – 9.00 val.

Posėdžio pirmininkai: V. Grubliauskas, A. Šulcas.

Posėdžio sekretorius – M. Vitkus.

A. Vaitkus, VĮ Klaipėdos valstybinio jūrų uosto direkcijos generalinis direktorius, pristato informaciją apie Klaipėdos valstybinio jūrų uosto teritorijos bendrąjį planą.

Klaipėdos miesto savivaldybės tarybą (toliau – Taryba) sudaro 31 Tarybos narys.  
2015-07-30 posėdyje dalyvauja 30 Tarybos narių, nedalyvauja – V. Vareikis, 2015-07-31 posėdyje dalyvauja 27 Tarybos nariai, nedalyvauja: A. Šulcas, V. Plečkaitis, V. Vareikis, V. Čepas. Posėdyje dalyvaujančių Tarybos narių ir svečių sąrašai pridedami (1-5 priedai).

V. Grubliauskas supažindina su Vyriausybės atstovo Klaipėdos apskrityje tarnybos  
2015-07-14 reikalavimu Nr. (5.1.)-TR-14 „Dėl Lietuvos Respublikos vietos savivaldos įstatymo 15 straipsnio 1 dalies ir 16 straipsnio 2 dalies 6 punkto įgyvendinimo“.

SVARSTYTA. Darbotvarkės tvirtinimas.

V. Grubliauskas informuoja, kad pagrindinėje darbotvarkėje yra 31 klausimas, papildomų klausimų – 6.

S. Budinas siūlo išbraukti pagrindinės darbotvarkės 15 klausimą „Dėl Kompensavimo už neįrengtas automobilių stovėjimo vietas tvarkos aprašo patvirtinimo“.

S. Gentvilas siūlo neišbraukto 15-o klausimo.

D. Šačkuvienė siūlo atidėti 15-o darbotvarkės klausimo svarstymą, nes Vyriausybės atstovo Klaipėdos apskrityje tarnyba tokio aprašo teisėtumui nepritaria.

R. Taraškevičius pritaria siūlymui atidėti klausimo svarstymą.

V. Grubliauskas siūlo apsispręsti dėl 6 papildomos darbotvarkės klausimo „Dėl atleidimo nuo nekilnojamojo turto mokesčio mokėjimo“ įtraukimo į darbotvarkę. Bendru sutarimu pritarta klausimo įtraukimui į darbotvarkę.

N. Puteikienė siūlo papildomos darbotvarkės 2 klausimo „Dėl Antikorupcijos komisijos sudarymo ir jos nuostatų patvirtinimo“ šiandien tvirtinti tik nuostatus.

V. Grubliauskas siūlo apsispręsti dėl S. Budino siūlymo nesvarstyti pagrindinės darbotvarkės 15-o klausimo. Balsavimu (už – 28, prieš – 0, susilaikė – 1) pritarta S. Budino siūlymui.

Balsavimu (už – 27, prieš – 0, susilaikė – 1) patvirtinta darbotvarkė su pakeitimu ir papildymu.

DARBOTVARKĖ:

1. Dėl Klaipėdos miesto savivaldybės 2015–2019 metų veiklos prioritetų patvirtinimo. Pranešėjas A. Šulcas.

2. Dėl Klaipėdos miesto savivaldybės tarybos 2013 m. balandžio 26 d. sprendimo  
Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“ pakeitimo. Pranešėja I. Butenienė.

3. Dėl Klaipėdos miesto savivaldybės privatizavimo fondo 2014 metų lėšų panaudojimo ataskaitos patvirtinimo. Pranešėja R. Kambaraitė.

4. Dėl Klaipėdos miesto savivaldybės 2014 metų biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimo. Pranešėja R. Kambaraitė.

5. Dėl Atlyginimo už dalinį vaiko išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo. Pranešėja N. Laužikienė.

6. Dėl Klaipėdos miesto savivaldybės tarybos 2014 m. spalio 23 d. sprendimo Nr. T2-281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo. Pranešėja V. Kazakauskienė.

7. Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo. Pranešėja V. Kazakauskienė.

8. Dėl klasių skaičiaus ir mokinių skaičiaus vidurkio savivaldybės bendrojo ugdymo mokyklose 2015–2016 mokslo metams nustatymo. Pranešėja V. Kazakauskienė.

9. Dėl Klaipėdos miesto savivaldybės švietimo tarybos nuostatų patvirtinimo. Pranešėja  
V. Kazakauskienė.

10. Dėl Klaipėdos miesto savivaldybės tarybos 2012 m. lapkričio 29 d. sprendimo   
Nr. T2-281 „Dėl Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašo patvirtinimo“ pakeitimo. Pranešėja  
V. Kazakauskienė.

11. Dėl Klaipėdos miesto savivaldybės tarybos Etikos komisijos pirmininko skyrimo. Pranešėjas V. Grubliauskas.

12. Dėl Klaipėdos miesto savivaldybės tarybos Kontrolės komiteto 2015 metų II pusmečio veiklos programos patvirtinimo. Pranešėjas A. Barbšys.

13. Dėl Klaipėdos miesto tvarkymo ir švaros taisyklių patvirtinimo. Pranešėja  
I. Šakalienė.

14. Dėl teritorijos tarp Tilžės gatvės, geležinkelio, Klemiškės gatvės ir kelio A13, Klaipėdoje, detaliojo plano koncepcijos patvirtinimo. Pranešėja M. Žekonytė.

15. Dėl Valterio Didžio ir Jurgio Arnašiaus atminimo įamžinimo Klaipėdoje. Pranešėjas  
N. Lendraitis.

16. Dėl Klaipėdos miesto savivaldybės tarybos 2010 m. kovo 25 d. sprendimo Nr. T2-71 „Dėl Jūrinės kultūros koordinacinės tarybos sudarymo ir nuostatų patvirtinimo“ pakeitimo. Pranešėjas N. Lendraitis.

17. Dėl Klaipėdos miesto savivaldybės tarybos 2009 m. lapkričio 26 d. sprendimo  
Nr. T2-394 „Dėl Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo patvirtinimo“ pakeitimo. Pranešėjas N. Lendraitis.

18. Dėl Klaipėdos miesto sporto tarybos prie Klaipėdos miesto savivaldybės tarybos nuostatų pavirtinimo. Pranešėjas M. Bagočius.

19. Dėl Klaipėdos smulkiojo ir vidutinio verslo tarybos prie Klaipėdosmiesto savivaldybės tarybos sudarymo. Pranešėja E. Deltuvaitė.

20. Dėl darbo sutarties su A. Zvėrka nutraukimo. Pranešėja N. Laužikienė.

21. Dėl darbo sutarties su M. Gaučiene nutraukimo. Pranešėja N. Laužikienė.

22. Dėl darbo sutarties su V. Kuzliakinu nutraukimo. Pranešėja N. Laužikienė.

23. Dėl darbo sutarties su N. K. Grubliauskiene nutraukimo. Pranešėja N. Laužikienė.

24. Dėl Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymo. Pranešėjas M. Vitkus.

25. Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms. Pranešėjas E. Simokaitis.

26. Dėl turto perdavimo valdyti, naudoti ir disponuoti patikėjimo teise Neįgaliųjų centrui „Klaipėdos lakštutė“. Pranešėjas E. Simokaitis.

27. Dėl Klaipėdos miesto savivaldybės tarybos 2015 m. sausio 29 d. sprendimo Nr. T2-2 „Dėl Savivaldybės būsto fondo ir socialinio būsto sąrašų patvirtinimo“ pakeitimo. Pranešėja  
D. Netikšienė.

28. Dėl būsto nuomos sąlygų pakeitimo. Pranešėja D. Netikšienė.

29. Dėl Klaipėdos miesto savivaldybės tarybos 2013 m. gruodžio 18 d. sprendimo  
Nr. T2-333 „Dėl Pajamų, gautų už savivaldybės gyvenamųjų patalpų nuomą, planavimo ir naudojimo tvarkos aprašo patvirtinimo“ pakeitimo. Pranešėja D. Netikšienė.

30. Dėl Savivaldybės būsto ir socialinio būsto nuomos tvarkos aprašo patvirtinimo. Pranešėja D. Netikšienė.

31. Dėl pritarimo dalyvauti asociacijos Klaipėdos miesto integruotų investicijų teritorijos vietos veiklos grupės veikloje. Pranešėja E. Jurkevičienė.

32. Dėl Antikorupcijos komisijos sudarymo ir jos nuostatų patvirtinimo. Pranešėjas  
A. Kačalinas.

33. Dėl Klaipėdos miesto savivaldybės tarybos 2002 m. lapkričio 28 d. sprendimo  
Nr. 292 „Dėl Klaipėdos miesto tarybos, profesinių sąjungų ir darbdavių organizacijų trišalės tarybos steigimo ir trišalio bendradarbiavimo susitarimo“ pakeitimo. Pranešėjas A. Kačalinas.

34. Dėl atstovo delegavimo į Klaipėdos miesto savivaldybės Mažosios Lietuvos istorijos muziejaus tarybą. Pranešėjas M. Vitkus.

35. Dėl Klaipėdos miesto savivaldybės švietimo tarybos sudėties patvirtinimo. Pranešėja  
V. Kazakauskienė.

36. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

1. SVARSTYTA. Klaipėdos miesto savivaldybės 2015–2019 metų veiklos prioritetų patvirtinimas.

Pranešėjas – A. Šulcas, Savivaldybės mero pavaduotojas. Aiškina, kad šiuo sprendimu siekiama nustatyti Savivaldybės veiklos prioritetus ketveriems Savivaldybės tarybos kadencijos metams.

N. Puteikienė siūlo Tarybos nariams už sprendimo projektą nebalsuoti, kadangi programa kardinaliai prieštarauja valdančiosios daugumos paskutinių keturių mėnesių veiksmams.

R. Didžiokas sako, kad prioritetai yra nekonkretūs, jie nėra priimtini miesto bendruomenei, kadangi jie neparodo Klaipėdos miesto savivaldybės tarybos ambicijų sprendžiant miesto problemas ir išnaudojant miesto privalumus. Tėvynės sąjungos – Lietuvos krikščionių demokratų frakcija nebalsuos už teikiamą sprendimo projektą.

S. Gentvilas pasisako, kaip Liberalų sąjūdžio frakcijos pirmininkas. Informuoja, kad 23 Tarybos nariai pritarė šiai programai. Šis dokumentas yra paruoštas tam, kad Savivaldybės administracija strateginės plėtros grupėje turėtų aiškų dokumentą. Administracijos prašo kiekvienais metais paruošti ataskaitą, kas yra daroma ir pristatoma komitetuose. Opozicijos prašo artimiausiuose posėdžiuose pateikti savo darbotvarkę, išsakyti savo tikslus.

Pertrauka.

V. Anužis sako, kad dokumentą galima nuolat tobulinti, ir kadangi šiandien nėra pateiktas alternatyvus projektas, siūlo pritarti pateiktam sprendimo projektui. Socialdemokratų frakcija balsuos už sprendimo projektą.

R. Taraškevičius sako, kad rengiant metų biudžetus bei metinius veiklos planus į prioritetus turi būti atsižvelgta. Siūlo pritarti pateiktam sprendimo projektui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2015–2019 metų veiklos prioritetų patvirtinimo:

„1. Patvirtinti Klaipėdos miesto savivaldybės 2015–2019 metų veiklos prioritetus:

1.1. siekti švaraus miesto, saugios ir sveikos aplinkos klaipėdiečių šeimoms, ypatingą dėmesį skiriant pietinės miesto dalies viešųjų erdvių, miesto parkų ir paplūdimių atnaujinimui;

1.2. tobulinti Klaipėdos viešojo transporto ir dviračių takų sistemą;

1.3. parengti naują Bendrąjį miesto planą;

1.4. pasirengti ir pradėti įgyvendinti svarbiausių miesto transporto mazgų, Atgimimo aikštės rekonstrukcijas, naujo baseino ir tilto per Danės upę statybas;

1.5. skatinti ugdymo sistemos pedagogų savarankiškumą bei kūrybiškumą, siekti, kad kiekvienas jaunasis klaipėdietis galėtų mokytis geriausiai jo poreikius tenkinančioje ugdymo įstaigoje;

1.6. plėsti jaunimo užimtumo centrų tinklą, rekonstruoti ir aprūpinti modernia įranga Klaipėdos jaunimo centrą;

1.7. optimizuoti miesto bibliotekų tinklą, didinti jų prieinamumą gyventojams ir teikiamų paslaugų spektrą, sudarant galimybes jose steigtis bendruomenių centrams;

1.8. įvertinti miesto neformaliojo ugdymo užklasinės veiklos paslaugų turinį ir suteikti galimybę privačioms ugdymo įstaigoms pretenduoti į savivaldybės finansavimą;

1.9. patenkinti vietų poreikį ikimokyklinio ugdymo įstaigose ir suvienodinti vaikų, lankančių biudžetines ir privačias ikimokyklinio ugdymo įstaigas, finansavimo sąlygas;

1.10. siekti tikslingos ir visiems prieinamos socialinės paramos ir miestiečių socialinės atskirties mažinimo; inicijuoti naujų globos namų statybą;

1.11. griežtai reguliuoti monopolinių paslaugų teikėjų veiklą, subalansuoti komunalinius mokesčius ir gerinti paslaugų kokybę;

1.12. remti nevyriausybinio sektoriaus organizacijų plėtrą;

1.13. sudaryti sąlygas visų tautybių ir socialinių sluoksnių piliečiams visavertiškai dalyvauti politiniame, visuomeniniame bei ekonominiame miesto gyvenime;

1.14. didinti e. paslaugų kiekį, gerinti jų kokybę ir plėtoti tiesioginės demokratijos principus Klaipėdos miesto savivaldybėje, jos įsteigtose įstaigose bei valdomose įmonėse;

1.15. skatinti investicijas ir verslą;

1.16. padvigubinti finansavimą kultūros sektoriui;

1.17. plėsti profilaktinių ir prevencinių paslaugų teikimą miesto bendruomenei, užtikrinti aukščiausio lygio gydymo paslaugas;

1.18. siekti glaudesnio miesto ir uosto bendradarbiavimo ir realaus miesto vaidmens Klaipėdos valstybinio jūrų uosto valdyme;

1.19. gerinti viešųjų paslaugų teikimo kokybę, nuolat kelti Savivaldybės administracijos ir kitų biudžetinio sektoriaus darbuotojų kvalifikaciją, optimizuoti turto valdymą ir diegti pažangiausius viešojo sektoriaus vadybos ir administravimo metodus;

1.20. siekti, kad Klaipėda lyderiautų valdymo skaidrumo, gyventojų įtraukimo į sprendimų savivaldoje priėmimo procesus ir pilietinės visuomenės ugdymo srityse.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 20, prieš – 2, susilaikė – 5.

2. SVARSTYTA. Klaipėdos miesto savivaldybės tarybos 2013 m. balandžio 26 d. sprendimo Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja. Aiškina, kad sprendimo projektas parengtas vadovaujantis Klaipėdos miesto savivaldybės strateginio plėtros plano įgyvendinimo priežiūros metodikos nuostatomis dėl strateginio plėtros plano keitimo ir atsižvelgus į Klaipėdos miesto savivaldybės administracijos Investicijų ir ekonomikos departamento Projektų bi Kultūros skyrių raštus. Sprendimo tikslas – papildyti Klaipėdos miesto savivaldybės 2013–2020 metų strateginį plėtros planą 4 naujomis priemonėmis, 11 priemonių pakeisti ir 1 priemonę pripažinti netekus galios.

Informuoja, kad sprendimo projektas apsvarstytas visuose komitetuose, pastabų negauta.

N. Puteikienė sako, kad norėtų jog strategijoje atsispindėtų tai, kas yra realiai daroma švietimo srityje.

V. Anužis sako, kad svarstant sprendimo projektą komitetuose, pastabų nebuvo gauta, nėra pateiktas ir alternatyvus sprendimo projekto, todėl siūlo nutraukti diskusijas ir balsuoti.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. balandžio 26 d. sprendimo Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“ pakeitimo:

„1. Pakeisti Klaipėdos miesto savivaldybės 2013–2020 metų strateginį plėtros planą, patvirtintą Klaipėdos miesto savivaldybės tarybos 2013 m. balandžio 26 d. sprendimu Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“:

1.1. pakeisti 1.4.3.8 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 1.4.3.8. | Sudaryti galimybes II vandenvietės teritorijoje įkurti Mokslo ir technologijų populiarinimo, kultūros ir laisvalaikio centrą, skirtą viešiesiems poreikiams tenkinti | Atlikta studija  Parengtas detalusis planas | 2013–2020 | KMSA Ugdymo ir kultūros departamentas, Investicijų ir ekonomikos departamentas, Urbanistinės plėtros departamentas | “  ; |

1.2. pakeisti 1.6.3.3 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 1.6.3.3. | Rekonstruoti Futbolo mokyklos ir baseinų pastatus (taikant modernias technologijas ir atsinaujinančius energijos šaltinius), įkuriant sporto paslaugų kompleksą, skirtą įvairių amžiaus grupių kvartalo gyventojams ir sporto bendruomenei | Parengta techninė dokumentacija  Rekonstruotas kompleksas, kv. m | 2015–2020 | KMSA Investicijų ir ekonomikos departamentas, Ugdymo ir kultūros departamentas | “  ; |

1.3. pakeisti 1.6.3.7 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 1.6.3.7. | Sudaryti sąlygas Klaipėdos regiono stadiono statybaigalimybių studijos parinktoje vietoje | Parengta galimybių studija  Parengtas detalusis planas | 2013–2020 | KMSA Investicijų ir ekonomikos departamentas, Urbanistinės plėtros departamentas, Ugdymo ir kultūros departamentas | “  ; |

1.4. pakeisti 2.4.2.2 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 2.4.2.2. | Atnaujinti gyvenamuosius kvartalus, kuriuos numatyta įgyvendinti pagal 2014–2020 metų integruotos teritorijos investicijų programą: teritorijos tarp Naikupės g., Taikos pr., Baltijos pr., Šilutės pl., Mokyklos g., Kapsų g., Žemaičių g., Joniškės g., Mokyklos g., Danės g. tęsinio, Artojo g., Liepų g., K. Donelaičio g., Vytauto g., Naujojo Sodo g., Šiaurinio rago, Naujojo Sodo g., Pilies teritorijos, Priešpilio g., Pilies g., Sausio 15-osios g., Taikos pr., Dubysos g., Minijos g. iki Naikupės g. | Parengtas detalusis planas  Atnaujintų arba sutvarkytų viešųjų erdvių skaičius  Renovuotų daugiabučių namų skaičius  Pastatytų arba atnaujintų viešųjų arba komercinių pastatų skaičius  Rekonstruotų, nutiestų ar atnaujintų kelių ilgis  Atnaujintų arba sutvarkytų daugiabučių namų kiemų skaičius | 2014–2020 | KMSA Investicijų ir ekonomikos departamentas, Urbanistinės plėtros departamentas, Miesto ūkio departamentas | “  ; |

1.5. pripažinti netekusia galios 2.4.2.3 priemonę „Atnaujinti kvartalą tarp Danės g., Artojo g., Joniškės g., Bangų g., Galinio Pylimo g., Sukilėlių g., Tomo g., Aukštosios g. ir Daržų g.“;

1.6. pakeisti 3.3.1.1 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.1.1. | Aktualizuoti, fiksuoti, kaupti ir populiarinti jūrinio kultūros paveldo vertybes bei marinistinės meninės kūrybos palikimą, sudaryti sąlygas jūrinio kultūrinio palikimo platesniam pažinimui | Parengtas miesto tapatumą reprezentuojančių jūrinio paveldo objektų pritaikymo kultūrinio turizmo reikmėms sąvadas ir rekomendacijos kultūros bei verslo subjektams  Parengtų ir įgyvendintų projektų skaičius | 2013–2020 | KMSA, KTKIC | “  ; |

1.7. pakeisti 3.3.1.2 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.1.2. | Gerinti miesto vizualinį vaizdą jūrinės kultūros ženklais, mažosios architektūros formomis | Parengtų projektų skaičius  Įrengtų mažosios architektūros objektų skaičius  Įgyvendintų tikslinių priemonių skaičius | 2013–2020 | KMSA Ugdymo ir kultūros departamentas, Investicijų ir ekonomikos departamentas, Urbanistinės plėtros departamentas, Miesto ūkio departamentas | “  ; |

1.8. papildyti 3.3.1.3 priemone:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.1.3. | Sukurti veiksmingą Klaipėdos miesto kultūros komunikavimo ir įvaizdžio formavimo sistemą | Sukurta ir veikianti sistema  Įgyvendintų projektų skaičius | 2015–2020 | KMSA Ugdymo ir kultūros departamentas | “  ; |

1.9. papildyti 3.3.1.4 priemone:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.1.4. | Inicijuoti ir įgyvendinti valstybinės ir tarptautinės reikšmės kultūrinius projektus | Parengta ir įgyvendinta Lietuvos kultūros sostinės programa  Parengta paraiška nacionaliniam konkursui dėl Europos kultūros sostinės statuso suteikimo Klaipėdai 2022 m.  Pasirašytos bendradarbiavimo sutartys arba ketinimų protokolai su tarptautine chorų festivalių organizacija „Interkultur“ ir Europos folkloro festivaliu „Europiada“ dėl festivalių organizavimo Klaipėdoje, įgyvendintos kultūros programos | 2015–2020 | KMSA Ugdymo ir kultūros departamentas | “  ; |

1.10. pakeisti 3.3.2.1 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.2.1. | Parengti kultūros centro Žvejų rūmų modernizavimo koncepciją | Parengta kultūros centro Žvejų rūmų modernizavimo galimybių studija | 2015–2020 | KMSA Ugdymo ir kultūros departamentas, Investicijų ir ekonomikos departamentas | “  ; |

1.11. pakeisti 3.3.2.2 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.2.2. | Išanalizuoti esamą bendruomenės centrų ir bibliotekų struktūrą; parengti ir įgyvendinti naują veiklos koncepciją | Parengta bibliotekos tinklo optimizavimo bei veiklos modernizavimo galimybių studija  Veikiančių bendruomenės centrų-bibliotekų skaičius | 2013–2020 | KMSA Ugdymo ir kultūros departamentas, Investicijų ir ekonomikos departamentas | “  ; |

1.12. pakeisti 3.3.2.3 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.2.3. | Sudaryti sąlygas naudotis savivaldybės infrastruktūra įgyvendinant visuomeninius kultūrinius projektus | Įgyvendinta projektų  Įstaigų, įgyvendinančių kultūrinius projektus savivaldybės infrastruktūroje, skaičius | 2013–2020 | KMSA Ugdymo ir kultūros departamentas, kultūros įstaigos ir organizacijos | “  ; |

1.13. pakeisti 3.3.2.8 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.2.8. | Aktyvinti miesto kultūros ir kitų sektorių bendradarbiavimą | Organizuotų renginių (konferencijų, seminarų, apskritojo stalo diskusijų, mokymų, kūrybinių dirbtuvių ir kt.) skaičius  Įgyvendintų tarpsektorinių projektų skaičius | 2013–2020 | KMSA Ugdymo ir kultūros departamentas, KKKC | “  ; |

1.14. papildyti 3.3.2.11 priemone:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.2.11. | Modernizuoti Vasaros koncertų estradą | Parengta techninė dokumentacija  Modernizuota Vasaros koncertų estrados infrastruktūra  Įgyvendintų renginių skaičius | 2015–2020 | KMSA Ugdymo ir kultūros departamentas, Investicijų ir ekonomikos departamentas | “  ; |

1.15. papildyti 3.3.2.12 priemone:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.2.12. | Suformuoti senamiestyje Kultūros kvartalą, sudarant palankias sąlygas verslo, kultūros ir kūrybinių organizacijų sinergiškai veiklai | Parengtas techninis projektas  Sutvarkytas fachverkinės architektūros pastatų kompleksas  Kultūros kvartale įgyvendintų projektų skaičius | 2015–2020 | KMSA Ugdymo ir kultūros departamentas, Investicijų ir ekonomikos departamentas | “  ; |

1.16. pakeisti 3.3.4.5 priemonę ir ją išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.3.4.5. | Skatinti kultūros inovacijas ir užtikrinti naujų informacinių bei ryšių technologijų pagrindu teikiamų paslaugų kūrimą ir plėtrą | Įdiegta miestiečio-kultūros vartotojo kortelės sistema | 2016–2020 | KMSA Ugdymo ir kultūros departamentas | “  . |

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 1, susilaikė – 0.

3. SVARSTYTA. Klaipėdos miesto savivaldybės privatizavimo fondo 2014 metų lėšų panaudojimo ataskaitos patvirtinimas.

Pranešėja – R. Kambaraitė, Finansų skyriaus vedėja. Aiškina, kad sprendimo esmė – patvirtinti Klaipėdos miesto savivaldybės Privatizavimo fondo 2014 metų lėšų panaudojimo ataskaitą. Privatizavimo fondo lėšų panaudojimo ataskaita parengta pagal Turto skyriaus pateiktą informaciją apie 2014 m. pasirašytas privatizuojamų objektų pirkimo–pardavimo sutartis (15) ir asignavimų valdytojų paaiškinimus dėl skirtų asignavimų panaudojimo.

Informuoja, kas sprendimo projektą svarstė Finansų ir ekonomikos komitetas, pastabų negauta.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės privatizavimo fondo 2014 metų lėšų panaudojimo ataskaitos patvirtinimo:

„patvirtinti Klaipėdos miesto savivaldybės privatizavimo fondo 2014 metų lėšų panaudojimo ataskaitą (pridedama).“

BALSUOTA: už – 28, prieš – 0, susilaikė – 0.

4. SVARSTYTA. Klaipėdos miesto savivaldybės 2014 metų biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimas.

Pranešėja – R. Kambaraitė, Finansų skyriaus vedėja. Aiškina, kad sprendimo projektas parengtas už praėjusius biudžetinius metus, jis buvo apsvarstytas ir jam buvo pritarta visuose komitetuose.

R. Taraškevičius sako, kad išvada Kontrolės tarnybos komitete buvo apsvarstyta, ir joje komitetas nematė jokių priežasčių, kad nepritarti šiam sprendimo projektui. Siūlo balsuoti.

A. Barbšys pažymi, kad Kontrolės tarnybos nuomone, Savivaldybės turto apskaita dar yra nepakankamai gera.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2014 metų biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimo:

„1. Patvirtinti pridedamus:

1.1. Klaipėdos miesto savivaldybės 2014 metų biudžeto vykdymo ataskaitų rinkinį:

1.1.1. Biudžeto pajamų ir išlaidų plano vykdymo 2014 m. gruodžio 31 d. ataskaitą (Forma Nr. 1-sav);

1.1.2. Biudžeto išlaidų sąmatos vykdymo 2014 m. gruodžio 31 d. ataskaitas (Formos Nr. 2‑sav);

1.1.3. Aiškinamąjį raštą prie Klaipėdos miesto savivaldybės 2014 metų biudžeto vykdymo apyskaitos;

1.1.4. Klaipėdos miesto savivaldybės 2014 metų biudžeto įvykdymo ataskaitą (1 priedas);

1.1.5. Klaipėdos miesto savivaldybės 2014 metų biudžeto asignavimų panaudojimą pagal programas (2 priedas);

1.1.6. Klaipėdos miesto savivaldybės 2014 metų biudžeto asignavimų panaudojimą investicijų projektams finansuoti pagal programas iš paskolų lėšų (3 priedas);

1.1.7. 2014 metų biudžetinių įstaigų pajamų įmokų į savivaldybės biudžetą pagal asignavimų valdytojus vykdymo ataskaitą (4 priedas);

1.2. Klaipėdos miesto savivaldybės 2014 metų konsoliduotųjų finansinių ataskaitų rinkinį:

1.2.1. Finansinės būklės ataskaitą pagal 2014 m. gruodžio 31 d. duomenis;

1.2.2. Veiklos rezultatų ataskaitą pagal 2014 m. gruodžio 31 d. duomenis;

1.2.3. Pinigų srautų ataskaitą pagal 2014 m. gruodžio 31 d. duomenis;

1.2.4. Grynojo turto pokyčių ataskaitą pagal 2014 m. gruodžio 31 d. duomenis;

1.2.5. Klaipėdos miesto savivaldybės 2014 m. gruodžio 31 d. pasibaigusių metų konsoliduotųjų finansinių ataskaitų rinkinio aiškinamąjį raštą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaikė – 4.

5. SVARSTYTA. Atlyginimo už dalinį vaiko išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimas ir atlyginimo dydžio nustatymas.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektu siekiama patvirtinti vieną atlyginimo dydį už vaiko išlaikymą įstaigoje, apibrėžti lėšų naudojimo galimybes prioriteto tvarka, reglamentuoti ikimokyklinio ugdymo įstaigų gautų pajamų iš įmokų planavimą ir naudojimą.

Informuoja, kad projektas buvo ne kartą svarstytas Kultūros, švietimo ir sporto bei Finansų ir ekonomikos komitetuose, diskutuota su Tėvų forumo atstovais bei aptarta su ikimokyklinio ugdymo įstaigų vadovais, į visas pastabas yra atsižvelgta. Vyriausybės atstovas taip pat pateikė pastabas, kurios šiame projekte yra įvertintos.

A. Cesiulis siūlo priimti protokolinį pavedimą: „įpareigoti Klaipėdos miesto savivaldybės administraciją iki 2015 m. rugsėjo 15 dienos parengti įstaigoms, įgyvendinančioms ikimokyklinio ir priešmokyklinio ugdymo programas, individualių priemonių sąrašą“.

R. Didžiokas informuoja, kad Tarybai yra pateikęs raštą su pasiūlymais, kuriais siekiama patikslinti sprendimo projekto norminį aktą, detaliau apibrėžiant tėvų mokamo atlyginimo už „dalinį vaiko išlaikymą“ ikimokyklinio ugdymo įstaigose paskirtį ir panaudojimą. Sako, kad Kultūros, švietimo ir sporto komitete, balsuojant dėl siūlomų pakeitimų, prabalsuota po lygiai, tiktai komiteto pirmininko balsas nulėmė, kad pasiūlymai būtų atmesti.

N. Laužikienė informuoja, kad svarstant sprendimo projektą Kultūros, švietimo ir sporto komitete pastebėtas tvarkos aprašo 18.3 papunkčio formuluotės netikslumas. Savivaldybės administracija, įvertinusi aplinkybes, siūlo 18.3 papunktį formuluoti taip:

„18.3. materialiajam ilgalaikiam turtui įsigyti.“

Teigia, kad Savivaldybės administracijos pozicija priešinga R. Didžioko pozicijai, nes manoma, jog reikia leisti pačiom įstaigom planuoti lėšas.

R. Didžiokas sako, kad siūlo principą, kuris leistų skaidriai panaudoti lėšas skirtas vaikų maitinimui, nepainioti jų su kitomis išlaidomis. Su tėvais dėl to nebuvo diskutuota. Siūlo pritarti pateiktam siūlymui.

J. Simonavičiūtė sako, kad Tėvų forumas pritarė bendram konsoliduotam mokesčiui. Siūlo pritarti pateiktam sprendimo projektui.

V. Grubliauskas siūlo apsispręsti dėl R. Didžioko siūlymo koreguoti sprendimo projektą. Balsavimu (už – 7, prieš – 21, susilaikė – 2) nepritarta siūlymui.

V. Grubliauskas siūlo apsispręsti dėl pritarimo Savivaldybės administracijos siūlymui koreguoti tvarkos aprašo 18.3 papunktį. Balsavimu (už – 22, prieš – 6, susilaikė – 2) pritarta siūlomam pakeitimui.

V. Grubliauskas siūlo apsispręsti dėl pritarimo A. Cesiulio siūlomam protokoliniam pavedimui. Bendru sutarimu pritarta siūlui.

NUSPRĘSTA.

5.1. Pritarti sprendimo projektui (su pakeitimu). Priimti sprendimą dėl Atlyginimo už dalinį vaiko išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo:

„1. Patvirtinti Atlyginimo už dalinį vaiko išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašą (pridedama).

2. Nustatyti atlyginimo dydį už dalinį vaiko išlaikymą, už maitinimą mokyklų-darželių pradinių klasių mokiniams ir darbuotojams Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas (priedas).

3. Pripažinti netekusiais galios:

3.1. Klaipėdos miesto savivaldybės tarybos 2013 m. gruodžio 18 d. sprendimą Nr. T2-317 „Dėl Atlyginimo už vaikų išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo“;

3.2. Klaipėdos miesto savivaldybės tarybos 2013 m. gruodžio 18 d. sprendimą Nr. T2-318 „Dėl atlyginimo dydžio už vaikų išlaikymą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo“.

4. Nustatyti, kad šis sprendimas įsigalioja 2015 m. rugsėjo 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

5.2. Priimti protokolinį pavedimą (bendru sutarimu): įpareigoti Klaipėdos miesto savivaldybės administraciją iki 2015 m. rugsėjo 15 dienos parengti įstaigoms, įgyvendinančioms ikimokyklinio ir priešmokyklinio ugdymo programas, individualių priemonių sąrašą.

BALSUOTA: už – 21, prieš – 6, susilaikė – 2.

6. SVARSTYTA. Klaipėdos miesto savivaldybės tarybos 2014 m. spalio 23 d. sprendimo Nr. T2-281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projektu siekiama pakeisti Klaipėdos miesto savivaldybės tarybos 2014 m. spalio 23 d. sprendimu „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ patvirtintą didžiausią leistiną pareigybių skaičių Klaipėdos savivaldybės septyniuose lopšeliuose-darželiuose („Aitvarėlis“, „Alksniukas“, „Bangelė“, „Obelėlė“, „Pumpurėlis“, „Traukinukas“ ir „Žiburėlis“), penkiose mokyklose-darželiuose („Inkarėlio“, „Nykštuko“, „Pakalnutės“, „Saulutės“ ir „Šaltinėlio“), Klaipėdos Vitės pagrindinėje mokykloje ir Klaipėdos „Smeltės“ progimnazijoje. Uždavinys – padidinti pareigybių skaičių švietimo įstaigose, kuriose nuo 2015 m. rugsėjo 1 d. bus įsteigtos naujos ikimokyklinio ar priešmokyklinio ugdymo grupės.

Informuoja, kas sprendimo projektui pritarė Kultūros, švietimo ir sporto bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą Dėl Klaipėdos miesto savivaldybės tarybos 2014 m. spalio 23 d. sprendimo Nr. T2-281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo:

1. Pakeisti Klaipėdos miesto savivaldybės tarybos 2014 m. spalio 23 d. sprendimą Nr. T2‑281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“:

1.1. pakeisti 1 priedą „Klaipėdos miesto savivaldybės bendrojo ugdymo mokyklų didžiausias leistinas pareigybių skaičius“:

1.1.1. pakeisti 21 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 21. | Klaipėdos Vitės pagrindinė mokykla | 35,60 | “; |

1.1.2. pakeisti 27 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 27. | Klaipėdos „Smeltės“ progimnazija | 40,60 | “; |

1.1.3. pakeisti eilutę „Iš viso“ ir ją išdėstyti taip:

|  |  |  |  |
| --- | --- | --- | --- |
| „ | Iš viso: | 1205,60 | “; |

1.2. pakeisti 2 priedą „Klaipėdos miesto savivaldybės ikimokyklinio ugdymo įstaigų ir mokyklų-darželių didžiausias leistinas pareigybių skaičius“:

1.2.1. pakeisti I skyrių „Lopšeliai-darželiai“:

1.2.1.1. pakeisti 1 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 1. | Klaipėdos lopšelis-darželis „Aitvarėlis | 47,07 | “; |

1.2.1.2. pakeisti 2 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 2. | Klaipėdos lopšelis-darželis „Alksniukas“ | 45,35 | “; |

1.2.1.3. pakeisti 6 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 6. | Klaipėdos lopšelis-darželis „Bangelė“ | 50,45 | “; |

1.2.1.4. pakeisti 20 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 20. | Klaipėdos lopšelis-darželis „Obelėlė“ | 35,80 | “; |

1.2.1.5. pakeisti 24 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 24. | Klaipėdos lopšelis-darželis „Pumpurėlis“ | 44,82 | “; |

1.2.1.6. pakeisti 34 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 34. | Klaipėdos lopšelis-darželis „Traukinukas“ | 39,40 | “; |

1.2.1.7. pakeisti 41 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 41. | Klaipėdos lopšelis-darželis „Žiburėlis“ | 45,00 | “; |

1.2.1.8. pakeisti eilutę „Iš viso“ ir ją išdėstyti taip:

|  |  |  |  |
| --- | --- | --- | --- |
| „ | Iš viso: | 1944,27 | “; |

1.2.2. pakeisti II skyrių „Mokyklos-darželiai“:

1.2.2.1. pakeisti 1 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 1. | Klaipėdos „Inkarėlio“ mokykla-darželis | 43,75 | “; |

1.2.2.2. pakeisti 3 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 3. | Klaipėdos „Nykštuko“ mokykla-darželis | 48,10 | “; |

1.2.2.3. pakeisti 4 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 4. | Klaipėdos „Pakalnutės“ mokykla-darželis | 41,45 | “; |

1.2.2.4. pakeisti 5 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 5. | Klaipėdos „Saulutės“ mokykla-darželis | 33,75 | “; |

1.2.2.5. pakeisti 6 eilutę ir ją išdėstyti taip:

|  |  |  |  |  |
| --- | --- | --- | --- | --- |
| „ | 6. | Klaipėdos „Šaltinėlio“ mokykla-darželis | 44,65 | “; |

1.2.2.6. pakeisti eilutę „Iš viso“ ir ją išdėstyti taip:

|  |  |  |  |
| --- | --- | --- | --- |
| „ | Iš viso: | 294,10 | “. |

2. Skelbti šį sprendimą Klaipėdos miesto savivaldybės interneto svetainėje.

BALSUOTA: už – 28, prieš – 0, susilaikė – 0.

7. SVARSTYTA. Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projektas parengtas, siekiant pakeisti neformaliojo vaikų švietimo sritį reglamentuojančius dokumentus, susijusius su vaikų priėmimu į Klaipėdos miesto savivaldybės neformaliojo vaikų švietimo mokyklas (Vaikų laisvalaikio centrą, Moksleivių saviraiškos centrą bei Jaunimo centrą ir formalųjį švietimą papildančio ugdymo mokyklas (Adomo Brako dailės mokyklą, Jeronimo Kačinsko ir Juozo Karoso muzikos mokyklas, atlyginimu už teikiamą neformalųjį vaikų švietimą,programų mokinių atostogų metu vykdymu, mokslo metų pradžios ir trukmės Klaipėdos miesto savivaldybės neformaliojo švietimo mokyklose nustatymu.

Informuoja, kad projektui pritarė Vakarų tėvų forumas bei Finansų ir ekonomikos ir Kultūros, švietimo ir sporto komitetai.

Vyriausybės atstovas Klaipėdos apskrityje pateikė pastabą dėl tvarkos 5 punkto ir 6.1 papunkčio. Siūlo 5 punkte išbraukti sakinį apie tai, kad priimant vaikus į neformaliojo vaikų švietimo ir formalųjį švietimą papildančias Klaipėdos mokyklas pirmumo teisę turi Klaipėdos miesto savivaldybės teritorijoje gyvenantys asmenys, o 6.1 papunktyje nurodyti, kad prašymą teikia vaikas (asmuo) 14–17 metų, kai turi vieno iš tėvų (globėjų, rūpintojų) raštišką sutikimą, o 18 metų ir vyresnis asmuo prašymą pateikia pats. Savivaldybės administracija sutinka su pateiktomis pastabomis ir siūlo pritarti sprendimo projektui su pakeitimu:

1. išbraukti 5 punkte antrą sakinį „Priimant į Centrą ar Mokyklą, pirmumo teisę turi Klaipėdos miesto savivaldybės teritorijoje gyvenantys asmenys“ ir šį punktą išdėstyti taip:

„5. Asmenų priėmimą į Centrą ir Klaipėdos Adomo Brako dailės mokyklą (toliau – Dailės mokykla) vykdo direktorius, į Klaipėdos Jeronimo Kačinsko ir Klaipėdos Juozo Karoso muzikos mokyklas (toliau – Muzikos mokyklos) – direktorius ir priėmimo komisija.“;

2. pakeisti 6.1 papunktį ir jį išdėstyti taip:

„6.1. prašymą už vaiką iki 14 metų teikia vienas iš tėvų (globėjų, rūpintojų), vaikas (asmuo) 14–17 metų – turintis vieno iš tėvų (globėjų, rūpintojų) raštišką sutikimą, 18 metų ir vyresnis asmuo prašymą pateikia pats;“.

V. Grubliauskas siūlo apsispręsti dėl pritarimo Vyriausybės atstovo siūlomiems pakeitimams. Bendru sutarimu pritarta siūlymui.

V. Grubliauskas siūlo priimti protokolinį pavedimą: „įpareigoti Savivaldybės administraciją iki 2015 m. gruodžio 31 d. atlikti paskaičiavimus dėl Klaipėdos miesto savivaldybės biudžeto patirtų nuostolių, ugdant savivaldybės neformaliojo vaikų švietimo mokyklose ir formalųjį švietimą papildančiose mokyklose vaikus, gyvenančius kitų savivaldybių teritorijoje, ir išnagrinėti galimybes kreiptis į kitas savivaldybes dėl minėtų nuostolių atlyginimo“.

NUSPRĘSTA.

7.1. Pritarti sprendimo projektui (su pakeitimu). Priimti sprendimą Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo:

„1. Patvirtinti Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašą (pridedama).

2. Pripažinti netekusiais galios:

2.1. Klaipėdos miesto savivaldybės tarybos 2009 m. gegužės 28 d. sprendimo Nr. T2-197 „Dėl mokslo metų pradžios ir trukmės Klaipėdos miesto savivaldybės neformaliojo švietimo mokyklose nustatymo“ 2.1 papunktį;

2.2. Klaipėdos miesto savivaldybės tarybos 2012 m. vasario 28 d. sprendimą Nr. T2-47 „Dėl atlyginimo dydžio už teikiamą neformalųjį vaikų švietimą savivaldybės neformaliojo vaikų švietimo centruose nustatymo“;

2.3. Klaipėdos miesto savivaldybės tarybos 2012 m. vasario 28 d. sprendimą Nr. T2-48 „Dėl atlyginimo dydžio už teikiamą neformalųjį vaikų švietimą savivaldybės muzikos mokyklose nustatymo“;

2.4. Klaipėdos miesto savivaldybės tarybos 2012 m. vasario 28 d. sprendimą Nr. T2-49 „Dėl atlyginimo dydžio už teikiamą neformalųjį vaikų švietimą Klaipėdos Adomo Brako dailės mokykloje nustatymo“;

2.5. Klaipėdos miesto savivaldybės tarybos 2013 m. liepos 25 d. sprendimo Nr. T2-191 „Dėl asmenų priėmimo į Klaipėdos miesto savivaldybės neformaliojo vaikų švietimo mokyklas ir formalųjį švietimą papildančias mokyklas bei atviras jaunimo erdves tvarkos aprašo patvirtinimo“ 1 punktą.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

7.2. Priimti protokolinį pavedimą (bendru sutarimu): „įpareigoti Savivaldybės administraciją iki 2015 m. gruodžio 31 d. atlikti paskaičiavimus dėl Klaipėdos miesto savivaldybės biudžeto patirtų nuostolių, ugdant savivaldybės neformaliojo vaikų švietimo mokyklose ir formalųjį švietimą papildančiose mokyklose vaikus, gyvenančius kitų savivaldybių teritorijoje, ir išnagrinėti galimybes kreiptis į kitas savivaldybes dėl minėtų nuostolių atlyginimo“.

BALSUOTA: už – 30, prieš – 0, susilaikė – 0.

8. SVARSTYTA. Klasių skaičiaus ir mokinių skaičiaus vidurkio savivaldybės bendrojo ugdymo mokyklose 2015–2016 mokslo metams nustatymas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projekto esmė – kiekvienais mokslo metais Lietuvos Respublikos švietimo ir mokslo ministro nustatyta tvarka turi būti nustatomas savivaldybės bendrojo ugdymo klasių skaičius ir jis patikslinamas.

Informuoja, kad sprendimo projektui pritarė Kultūros, švietimo ir sporto bei Finansų ir ekonomikos komitetai, taip pat yra suderintas su mokyklų vadovais.

NUSPRĘSTA. Pritarti sprendimo projektui. Priimti sprendimą Dėl klasių skaičiaus ir mokinių skaičiaus vidurkio savivaldybės bendrojo ugdymo mokyklose 2015–2016 mokslo metams nustatymo:

„1. Nustatyti klasių skaičių ir mokinių skaičiaus vidurkį savivaldybės bendrojo ugdymo mokyklose 2015–2016 mokslo metams (priedas).

2. Pripažinti netekusiu galios Klaipėdos miesto savivaldybės tarybos 2015 m. balandžio 14 d. sprendimą Nr. T2-55 „Dėl klasių skaičiaus ir mokinių skaičiaus vidurkio savivaldybės bendrojo ugdymo mokyklose 2015–2016 mokslo metams nustatymo“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaikė – 0.

9. SVARSTYTA. Klaipėdos miesto savivaldybės švietimo tarybos nuostatų patvirtinimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projektas parengtas, pasibaigus Klaipėdos miesto švietimo tarybos narių įgaliojimams, atsižvelgus į Lietuvos Respublikos Seimo 2012 m. rugsėjo 20 d. nutarimą „Dėl Lietuvos švietimo tarybos nuostatų patvirtinimo“ bei pasikeitus Ugdymo ir jaunimo reikalų komiteto pavadinimui.

Informuoja, kad Kultūros, švietimo ir sporto komitetas sprendimo projektui pritarė su pastaba dėl nuostatų 12 punkto formuluotės. Savivaldybės administracija sutinka su pastaba ir siūlo pritarti sprendimo projektui su pakeitimu:

„12. Švietimo tarybos pirmininką Savivaldybės mero teikimu tvirtina Savivaldybės taryba.“

N. Puteikienė sako, kad būtų logiška, jog visuomeninių tarybų pirmininkus išsirinktų pačios visuomeninės tarybos, o ne politikai.

V. Grubliauskas siūlo apsispręsti dėl pritarimo Kultūros, švietimo ir sporto komiteto siūlomam nuostatų 12 punkto pakeitimui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės švietimo tarybos nuostatų patvirtinimo:

„1. Patvirtinti Klaipėdos miesto savivaldybės švietimo tarybos nuostatus (pridedama).

2. Pripažinti netekusiu galios Klaipėdos miesto savivaldybės tarybos 2012 m. vasario 28 d. sprendimą Nr. T2-44 „Dėl Klaipėdos miesto savivaldybės švietimo tarybos nuostatų ir sudėties patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje. „

BALSUOTA: už – 22, prieš – 2, susilaikė – 6.

10. SVARSTYTA. Dėl Klaipėdos miesto savivaldybės tarybos 2012 m. lapkričio 29 d. sprendimo Nr. T2-281 „Dėl Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašo patvirtinimo“ pakeitimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad sprendimo projektu siekiama patikslinti Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašą. Uždavinys – pakeisti atskirus Aprašo punktus, kurie nebeatitinka galiojančių teisės aktų, arba situacijos ir papildyti aprašą nuostatomis, susijusiomis su savivaldybės turto naudojimo klausimais, kai maitinimo organizatorius yra ne savivaldybės biudžetinė įstaiga.

Informuoja, kad Kultūros, švietimo ir sporto komitetas sprendimo projektui pritarė su pastaba: aprašo 13 punkte išbraukti žodžius „arba geresnis“. Savivaldybės administracija sutinka su pateikta pastaba ir siūlo 13 punktą formuluoti taip:

„13. Maitinimo organizatorius privalo apsirūpinti virtuvės įranga ir inventoriumi technologiniam procesui užtikrinti, stalo įrankiais, indais, bufeto baldais. Maitinimo organizatoriui, pagerinusiam turtą, už pagerinimą neatlyginama. Maitinimo organizatorius privalo užtikrinti, kad maitinimo paslaugoms teikti perduotas turtas, pasibaigus sutarties galiojimo laikotarpiui, bus grąžintas tokios pat būklės, kokios perduotas, atsižvelgiant į normalų nusidėvėjimą.“

V. Grubliauskas siūlo apsispręsti dėl pritarimo siūlymui aprašo 13 punkte išbraukti žodžius „arba geresnis“. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą Dėl Klaipėdos miesto savivaldybės tarybos 2012 m. lapkričio 29 d. sprendimo Nr. T2-281 „Dėl Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašo patvirtinimo“ pakeitimo:

„1. Pakeisti Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašą, patvirtintą Klaipėdos miesto savivaldybės tarybos 2012 m. lapkričio 29 d. sprendimu Nr. T2-281 „Dėl Maitinimo organizavimo Klaipėdos miesto savivaldybės bendrojo ugdymo mokyklose ir ikimokyklinio ugdymo įstaigose tvarkos aprašo patvirtinimo“:

1.1. papildyti nauju 12 punktu:

„12. Savivaldybei nuosavybės teise priklausantis turtas, kurį patikėjimo teise valdo savivaldybės švietimo įstaigos, maitinimo organizatoriui maitinimo paslaugos teikimo laikotarpiui išnuomojamas ne konkurso būdu, vadovaujantis savivaldybės tarybos nustatyta tvarka.“;

1.2. papildyti nauju 13 punktu:

„13. Maitinimo organizatorius privalo apsirūpinti virtuvės įranga ir inventoriumi technologiniam procesui užtikrinti, stalo įrankiais, indais, bufeto baldais. Maitinimo organizatoriui, pagerinusiam turtą, už pagerinimą neatlyginama. Maitinimo organizatorius privalo užtikrinti, kad maitinimo paslaugoms teikti perduotas turtas, pasibaigus sutarties galiojimo laikotarpiui, bus grąžintas tokios pat būklės, kokios perduotas, atsižvelgiant į normalų nusidėvėjimą.“;

1.3. papildyti nauju 14 punktu:

„14. Maitinimo organizatorius užtikrina ir atsako už patalpų higieninę būklę, apsaugą, einamąjį remontą, gaisrinės saugos reikalavimus ir įrenginių, skirtų maisto gamybai, saugų darbą, priežiūrą ir remontą, pasiruošimą naujiems mokslo metams savo lėšomis.“;

1.4. papildyti nauju 15 punktu:

„15. Maitinimo organizatorius patalpas, taip pat patalpose esančią įrangą, inventorių bei minėtose patalpose esančių vandentiekio, elektros, vėdinimo sistemų gedimus remontuoja savo lėšomis, laikydamasis visų higienos, darbų saugos, gaisrinės saugos ir kitų reikalavimų.“;

1.5. papildyti nauju 16 punktu:

„16. Maitinimo organizatorius apmoka maitinimo proceso organizavimo metu susidariusių maisto ir buitinių atliekų tvarkymo ir kitas išlaidas. Maitinimo organizatorius valo virtuvės, valgyklos ir pagalbines patalpas.“;

1.6. pripažinti netekusiais galios 25, 26 ir 27 punktus;

1.7. buvusius 12–38 punktus laikyti atitinkamai 17–40 punktais;

1.8. pakeisti 19 punktą ir jį išdėstyti taip:

„19. Pietų metu vienas iš karštų patiekalų turi būti tausojantis virškinimo sistemą – pagamintas verdant vandenyje ar garuose, troškinant arba pagamintas konvekcinėje krosnelėje.“;

1.9. pakeisti 20 punktą ir jį išdėstyti taip:

„20. Mokyklos vadovas, vadovaudamasis teisės aktais bei šiuo tvarkos aprašu, paskiria atsakingus (-ą)asmenis (-į) už maitinimo organizavimą. Jei mokykla pati organizuoja maitinimą, mokyklos vadovas paskiria atsakingus (-ą) asmenis (-į) uždokumentacijos tvarkymą, kasos operacijų, grynųjų pinigų apskaitą, maisto produktų tiekėjų parinkimą, kontrolės sistemą, maisto saugą ir sprendžia kitus su maitinimo organizavimu susijusius klausimus.“;

1.10. pakeisti 27 punktą ir jį išdėstyti taip:

„27. Ikimokyklinioir priešmokyklinio ugdymo grupėse bei mokyklose-darželiuose vaikai maitinami grupių patalpose arba tam tikslui įrengtose vietose pagal patvirtintus valgiaraščius, kuriuose nurodoma patiekalų kiekis, energetinė ir maistinė vertė pagal vaikų amžiaus grupes bei maitinimų skaičių.“;

1.11. pakeisti 28 punktą ir jį išdėstyti taip:

„28. 1–7 metų amžiaus vaikams maitinimas organizuojamas ne rečiau kaip kas 3,5 valandos pagal valgiaraščius. Atskiri valgiaraščiai sudaromi 1–3 ir 4–7(10) metų amžiaus vaikams. Pagal gydytojo raštiškus nurodymus turi būti organizuojamas pritaikytas maitinimas.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaikė – 3.

Pertrauka.

11. SVARSTYTA. Teritorijos tarp Tilžės gatvės, geležinkelio, Klemiškės gatvės ir kelio A13, Klaipėdoje, detaliojo plano koncepcijos patvirtinimas.

Pranešėja – M Žekonytė, Urbanistikos skyriaus vedėja. Aiškina, kad sprendimo projektu siūloma patvirtinti pateiktą koncepciją, kad būtų galima vykdyti kitą detaliojo plano rengimo stadiją – sprendinių konkretizavimą. Detaliojo plano tikslai – nustatyti planuojamos teritorijos naudojimo ir užstatymo kokybinius ir kiekybinius parametrus, tvarkymo ir naudojimo režimą; suformuoti žemės sklypus sporto komplekso su nauju stadionu statybai, Kauno gatvės tęsinio tiesimui, naujų statinių statybai, esamiems statiniams, žemės juostas komunikaciniams koridoriams ir susisiekimo komunikacijoms įrengti, inžinerinės ir miesto infrastruktūros plėtrai; nustatyti visuomenės poreikiams paimamus plotus; nustatyti užstatymo, erdvių, socialinės infrastruktūros išdėstymo principus ir teritorijų naudojimo tipus.

Informuoja, kad Finansų ir ekonomikos komitetas pritarė sprendimo projektui su pastaba – pateikti informaciją, ar buvo užklausta AB „Litgrid“ ir AB „Lietuvos dujos“ dėl infrastruktūros iškėlimo, AB „Klaipėdos energija“ dėl centralizuoto šildymo, Valstybinės kelių direkcijos dėl transporto jungties su valstybinės reikšmės keliu A13.

R. Taraškevičius mano, kad reikėtų išsiaiškinti, ar AB „Litgrid“, AB „Lietuvos dujos“, AB „Klaipėdos energija“ sutinka su miesto pozicija. Jų nuomonė yra labai svarbi, nes elektros tinklų bei dujotiekio iškėlimas, sankryžų įrengimas labai brangiai kainuoja. Tai yra ne vien tik Savivaldybės kompetencijos klausimas, tai yra ir Susisiekimo ministerijos, ir Valstybinės kelių direkcijos kompetencijos klausimai. Siūlo pritarti sprendimo projektui.

NUSPRĘSTA. Pritarti sprendimo projektui. Priimti sprendimą dėl teritorijos tarp Tilžės gatvės, geležinkelio, Klemiškės gatvės ir kelio A13, Klaipėdoje, detaliojo plano koncepcijos patvirtinimo:

„1. Patvirtinti teritorijos tarp Tilžės g., geležinkelio, Klemiškės g. ir kelio A13, Klaipėdoje, detaliojo **plano** koncepciją (pridedama – brėžiniai ir aiškinamasis raštas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 2, susilaikė – 1.

12. SVARSTYTA. Klaipėdos miesto savivaldybės tarybos Etikos komisijos pirmininko skyrimas.

Pranešėjas – V. Grubliauskas, Savivaldybės meras. Aiškina, kad sprendimo projektu siūloma skirti Etikos komisijos pirmininką. Etikos komisiją savivaldybės taryba sudaro savo įgaliojimų laikui. Savivaldybės taryba komisijos pirmininkus mero teikimu skiria iš tarybos narių. Jeigu yra paskelbta savivaldybės tarybos mažuma (opozicija), Etikos komisijos pirmininko kandidatūrą meras teikia savivaldybės tarybos mažumos (opozicijos) siūlymu.

Informuoja, kad opozicija pateikė kandidatūrą ne laiku, ir ne nustatyta forma.

M. Vitkus pristato opozicijos dėl kandidatūros į Etikos komisijos pirmininko pareigas dokumentų pateikimo eiliškumą.

A. Šulcas siūlo balsavimu apsispręsti, ar išties kandidato į Etikos komisijos pirmininko pareigas pateikimo procedūra neatitiko Tarybos reglamente nustatytos tvarkos.

V. Titovas mano, kad tokia klausimo svarstymo procedūra nereikalinga.

V. Čepas sako, kad nesupranta, kodėl Taryba turi šiandien spręsti, ar pažeistas Tarybos reglamentas, ar – ne.

N. Puteikienė sako, kad kai buvo teikiama kandidatūra nuo opozicijos praėjusiam Tarybos posėdžiui, ji buvo teikiama elektroniniu laišku, ir tada nebuvo sulaukta jokių pastabų.

A. Šulcas siūlo balsavimu apsispręsti, ar išties kandidato į Etikos komisijos pirmininko pareigas pateikimo procedūra neatitiko Tarybos reglamente nustatytos tvarkos. Balsuojantieji „už“ pripažintų, kad kandidato į Etikos komisijos pirmininko pareigas pateikimo procedūra neatitiko reglamente nustatytų reikalavimų, balsuojantieji „prieš“ – ne. Balsavimu (už – 21, prieš – 6, susilaikė – 2) pripažinta, kad kandidato į Etikos komisijos pirmininko pareigas pateikimo procedūra – pažeista.

V. Grubliauskas į Etikos komisijos pirmininko pareigas siūlo A. Staponkienę.

A. Šulcas siūlo apsispręsti dėl pritarimo, renkant Etikos komisijos pirmininką, naudoti slapto balsavimo procedūrą. Bendru sutarimu pritarta siūlymui.

A. Staponkienė padėkoja merui už išreikštą pasitikėjimą, sutinka būti kandidate į Etikos komisijos pirmininko pareigas. Praneša, kad nedalyvaus nei balsavime, nei Balsų skaičiavimo komisijos darbe.

Pertrauka.

A. Šulco siūlymu Tarybos nariai (bendru sutarimu) patvirtina Balsų skaičiavimo komisijos protokolo ir slapto balsavimo biuletenio pavyzdžius.

R. Didžiokas, Tėvynės sąjungos – Lietuvos krikščionių demokratų frakcijos vardu, prašo 5 minučių pertraukos.

Pertrauka.

N. Puteikienė, opozicijos vardu sako, jog opozicija, protestuodama prieš valdančiosios daugumos cirką, atsisako dalyvauti šitame cirke, ir palieka salę.

Vyksta slapto balsavimo procedūra.

Balsų skaičiavimo komisijos pirmininkas A. Grublys paskelbia slapto balsavimo rezultatus dėl Klaipėdos miesto savivaldybės tarybos Etikos komisijos pirmininko skyrimo. Balsavimu (už – 21, prieš – 0, susilaikė – 0) Klaipėdos miesto savivaldybės tarybos Etikos komisijos pirmininke išrinkta – A. Staponkienė.

A. Šulco siūlymu patvirtinti slapto balsavimo rezultatai (bendru sutarimu).

A. Šulcas siūlo balsavimu apsispręsti dėl pritarimo sprendimo projektui su pakeitimu.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos Etikos komisijos pirmininko skyrimo:

„1. Skirti Klaipėdos miesto savivaldybės tarybos Etikos komisijos pirmininke Aldoną Staponkienę.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaikė – 0.

13. SVARSTYTA. Klaipėdos miesto savivaldybės tarybos Kontrolės komiteto 2015 metų II pusmečio veiklos programos patvirtinimas.

Pranešėjas – A. Barbšys, Kontrolės komiteto pirmininkas. Aiškina, kad programa paruošta pagal vietos savivaldos įstatymą, apsvarstyta Kontrolės komitete, jam pritarta.

N. Puteikienė sako, kad veiklos programoje atsisakoma atlikti nepriklausomus auditus Klaipėdos miesto savivaldybės valdomose įmonėse bei leisti išklausyti Kontrolės komitetui tų auditų ataskaitas, teikti išvadas. Siūlo į veiklos programą įtraukti nepriklausomų auditų, atliktų Klaipėdos miesto savivaldybės įmonėse, svarstymą ir išvadų teikimą.

V. Žvikienė sako, kad programoje, kuri yra teikiama, yra aiškiai įvardinta tai, kas yra apibrėžta Lietuvos Respublikos vietos savivaldos įstatyme. Siūlo pritarti pateiktam sprendimo projektui.

R. Didžiokas sako, kad Tėvynės sąjungos – Lietuvos krikščionių demokratų frakcija siūlo programą papildyti 16 punktu, kuriuo bendrovėse, kuriose Klaipėdos miesto savivaldybė valdo daugiau kaip 50 proc. akcijų, būtų įtrauktas nepriklausomų auditorių atliktų ataskaitų ir išvadų svarstymas.

V. Grubliauskas siūlo balsavimu apsispręsti dėl pritarimo Tėvynės sąjungos – Lietuvos krikščionių demokratų frakcijos siūlymui programą papildyti 16 punktu. Balsavimu (už – 8, prieš – 21, susilaikė – 1) nepritarta siūlymui.

NUSPRĘSTA. Pritarti sprendimo projektui. Priimti sprendimą Dėl Klaipėdos miesto savivaldybės tarybos Kontrolės komiteto 2015 metų II pusmečio veiklos programos patvirtinimo:

„patvirtinti Klaipėdos miesto savivaldybės tarybos Kontrolės komiteto 2015 metų II pusmečio veiklos programą (pridedama).“

BALSUOTA: už – 24, prieš – 3, susilaikė – 1.

14. SVARSTYTA. Klaipėdos miesto tvarkymo ir švaros taisyklių patvirtinimas.

Pranešėja – I. Šakalienė, Miesto tvarkymo skyriaus vedėja. Aiškina, kad sprendimo projektu siekiama patvirtinti naujas Klaipėdos miesto tvarkymo ir švaros taisykles, atsiradus būtinybei patikslinti teritorijų valymo ir tvarkymo terminus, įvesti naujus aktualius apibrėžimus, patikslinti esamus ir numatyti naujus draudimus, bei nustatyti atitinkamą teisinį pagrindą priskirti daugiabučių gyvenamųjų namų savininkams ar bendraturčiams tvarkyti ir valyti faktiškai naudojamas teritorijas.

Informuoja, kad sprendimo projektui pritarė Miesto ūkio ir aplinkosaugos komitetas, Finansų ir ekonomikos sprendimo projektui pritarė su pastaba. Taip pat yra gauta Vyriausybės atstovo Klaipėdos apskrityje tarnybos pastaba dėl taisyklių 5 punkto. Savivaldybės administracija sutinka su pastabomis ir siūlo tvirtinti tokią taisyklių 5 punkto redakciją:

„5.Asmenys privalo užtikrinti švarą ir tvarką tvarkomose teritorijose veikdami patys arba sudarydami teritorijos tvarkymo paslaugų sutartis, arba per bendrojo naudojimo objektų valdytojus. Sprendimą dėl švaros ir tvarkos tvarkomose teritorijose užtikrinimo būdo asmenys turi priimti per 3 mėnesius nuo šių Taisyklių įsigaliojimo dienos.“

Miesto plėtros ir strateginio planavimo komiteto nariai išreiškė pastabą su siūlymu Savivaldybės administracijai sutaupytas biudžeto lėšas, atsisakius Savivaldybės prievolės organizuoti daugiabučių kiemų teritorijų priežiūrą, perkelti į 2016 m biudžetą ir jas skirti  daugiabučių kiemų infrastruktūros tvarkymo  programai įgyvendinti. Planuojant programos darbų apimtį, atsižvelgti į seniūnaičių ir vietos bendruomenių siūlymus. Savivaldybės administracija sutinka su pastabomis ir, atsižvelgiant į jas, parengs daugiabučių namų kiemų infrastruktūros tvarkymo programą.

Projekto derinimo metu pastebėta techninė klaida taisyklių 8.1 papunktyje. Prašo leisti pataisyti klaidą ir šį papunktį išdėstyti taip:

„8.1. tvarkomos ir valomos teritorijos ne mažiau kaip 3 kartus per savaitę.“

S. Liekis sako, kad priėmus sprendimą, piliečiai per bendruomenių tarybas, galės dalyvauti programos darbų planavimo procese.

V. Titovas sako, kad projektu siūlomas naujas mokestis gyventojams. Siūlo balsuoti prieš sprendimo projektą, nes jį priėmus, mieste atsiras daugiau apleistų teritorijų.

A. Vildžiūnas sako, kad kiemuose pirma turi būti įrengta infrastruktūra, o tik po to, pavesta gyventojams juos prižiūrėti.

V. Anužis sako, kad daugiabučių gyventojai turi priimti atsakomybę už savo aplinkos tvarkymą. Siūlo pritarti sprendimo projektui.

L. Girskienė sako, kad Tarybai yra pateikusi raštą su siūlymu atidėti šių taisyklių priėmimą, kadangi jos yra ne išsamios, trūksta labai svarbių dalykų. Teigia, kad paimti ir perduoti miestiečiams savo lėšomis vykdyti Savivaldybei priskirtą funkciją – užtikrinti švarą ir tvarką valstybinėje žemėje – neteisėta. Siūlo atidėti klausimo svarstymą.

A. Cesiulis sako, kad dauguma daugiabučių bendrijų savo lėšomis jau tvarko savo kiemus. Siūlo pritarti pateiktam sprendimo projektui.

J. Simonavičiūtė sako, kad prievolė tvarkyti aplinką yra kildinama iš detaliuoju planu suplanuotos teritorijos. Savivaldybė šiandien siūlo prioritetą ne kiemų valymui, o infrastruktūros tvarkymui. Siūlo pritarti sprendimo projektui.

R. Didžiokas sako, kad į sprendimo projekto rengimo procesą reikėjo įtraukti daugiau bendruomenės atstovų. Projekte nebuvo numatytas kompensacinis mechanizmas. Todėl frakcija siūlė įrašyti nuostatą, jog Savivaldybės administracija būtų įpareigota parengti kiemų tvarkymo programą. Tos lėšos, kurios būtų numatytos teritorijų tvarkymo ir valymo darbams apmokėti, būtų panaudotos šios programos įgyvendinimui. Komitetai pasiūlė beveik tokią pačią nuostatą, siūlo tik sukonkretinti datą, nurodyti – spalio 1 d. Tėvynės sąjungos – Lietuvos krikščionių demokratų frakcija palaikys šį sprendimo projektą.

V. Čepas siūlo pritarti taisyklėms. Jei bus problemų, sprendimą keisti.

A. Vaišvila siūlo nutraukti diskusijas ir priimti sprendimą.

L. Petraitienė sako, kad turi būti parengta pavyzdinė tvarka, suderinta su Aplinkos ministerija, pagal kurią gyventojai supaprastinta tvarka galėtų tapti savo kiemų šeimininkais. Baiminasi, ar teisingai bus skirstomos sutaupytos lėšos. Tikisi, kad ne tik senamiestis, bet ir pietinė miesto dalis, pajus infrastruktūros kiemuose pagerėjimą.

N. Puteikienė siūlo, įgyvendinat šį projektą, įpareigoti Klaipėdos miesto savivaldybės administraciją nustatyti tvarką, kuria vadovaujantis daugiabučių namų gyventojams kas mėnesį būtų skiriamos lėšos priskirtų žemės sklypų tvarkymui ir priežiūrai.

V. Jakubaitienė sako, kad nepasiturintiems žmonėms mokėti už kiemų tvarkymą bus didelė našta. Šis sprendimas gali iššaukti didelį visuomenės nepasitenkinimą. Prašo padėti skurdžiai gyvenantiems užsimokėti šį mokestį. Mano, kad bus daug namų, kurie nei patys valys kiemus, nei samdys kitus. Iškils problemos dėl teritorijų pasiskirstymo, nes detalieji kiemų ribų nenusako. Siūlo skatinti gerai besitvarkančių namų gyventojus ir pagarsinti nesitvarkančių namų gyventojus.

V. Grubliauskas siūlo apsispręsti dėl pritarimo L. Girskienės siūlymui atidėti klausimo svarstymą. Balsavimu (už – 4, prieš – 19, susilaikė – 6) nepritarta siūlymui.

V. Grubliauskas siūlo apsispręsti dėl pritarimo Miesto plėtros ir strateginio planavimo komiteto pastabai.

R. Taraškevičius mano, kad turėtų būti protokolinis pavedimas Savivaldybės administracijai, nes siūlymas yra susijęs ne su sprendimu, o su kitų metų biudžetu.

S. Gentvilas sako, kad komiteto 2-a pastaba ne tokia, kokią pagarsino I. Šakalienė. Komiteto pastaba – „Planuojant programos darbų apimtis lėšų paskirstymą organizuoti prioritetus nustatant vietos bendruomenių tarybų lygmenyje, o ne administracijos arba politikų lygmenyje.“

V. Grubliauskas siūlo apsispręsti dėl pritarimo komiteto pirmininko pagarsintai 2-os pastabos formuluotei. Bendru sutarimu pritarta siūlymui.

L. Petraitienė sako, kad turėtų būti aišku, kas įeina į vietos bendruomenės sąvoką.

L. Girskienė sako, kad vietos bendruomenės tarybos yra laikinos ir sudaromos tik tam tikrom procedūrom.

S. Budinas siūlo komiteto pirmininkui parašyti protokolinį pavedimą Savivaldybės administracijai, kad formuojant kitų metų biudžetą būtų numatytas lėšų paskirstymas, ir kad prioritetai būtų patvirtinti Kolegijoje.

V. Grubliauskas sako, kad komiteto pastabos kvestionuoti niekas negali, ir improvizuoti, kad pavesti kažką dabar, komiteto pastabos pagrindu, negalima. Paaiškėjus, arba gavus informaciją, kad dar yra kažkokių taisytinų dalykų, Taryba prie to turės sugrįžti. Šiai dienai yra tokia komiteto išvada, ir Taryba jai, arba pritaria, arba nepritaria.

R. Didžiokas siūlo balsuoti dėl kiekvieno komiteto pasiūlymo atskirai.

V. Grubliauskas siūlo apsispręsti dėl pritarimo Miesto plėtros ir strateginio planavimo komiteto pastabai: „siūlyti Savivaldybės administracijai sutaupytas biudžeto lėšas, atsisakius savivaldybės prievolės organizuoti daugiabučių kiemų teritorijų priežiūrą, perkelti į 2016 m biudžetą ir jas skirti  daugiabučių kiemų infrastruktūros tvarkymo  programai įgyvendinti“. Bendru sutarimu pritarta siūlymui.

V. Grubliauskas siūlo apsispręsti dėl pritarimo Miesto plėtros ir strateginio planavimo komiteto pastabai: „planuojant programos darbų apimtis lėšų paskirstymą organizuoti prioritetus nustatant vietos bendruomenių tarybų lygmenyje, o ne administracijos arba politikų lygmenyje.“ Balsavimu (už – 8, prieš – 15, susilaikė – 6) nepritarta siūlymui.

V. Grubliauskas siūlo apsispręsti dėl pritarimo Finansų ir ekonomikos komiteto pastabai: „pritarti sprendimo projektui su Vyriausybės atstovės pasiūlymais (iš Tvarkymo ir švaros taisyklių 5 punkto išbraukti sakinį: „Per šį terminą nesudarius teritorijų tvarkymo paslaugų sutarčių ar nepriėmus sprendimo valyti patiems, švaros ir tvarkos užtikrinimo prievolė pereina bendrojo naudojimo objekto valdytojams“). Taip pat 5 punkte vietoje žodžių „taisyklių patvirtinimo“ įrašyti „taisyklių įsigaliojimo“. Bendru pritarimu pritarta siūlymui.

V. Grubliauskas siūlo apsispręsti dėl Savivaldybės administracijos siūlymo pakoreguoti 8.1 papunktį ir jį išdėstyti taip: „8.1. tvarkomos ir valomos teritorijos ne mažiau kaip 3 kartus per savaitę.“ Bendru sutarimu pritarta siūlymui.

V. Grubliauskas sako, kad R. Didžioko pasiūlymai yra pateikti ne pagal procedūras, todėl į jas atsižvelgti šiandien nėra galimybės.

R. Didžiokas pritaria sprendimo projektui, balsuoja už (sistemoje neatsižymėjo, prašo pažymėti).

NUSPRĘSTA. Pritarti sprendimo projektui (su pakeitimais). Priimti sprendimą dėl Klaipėdos miesto tvarkymo ir švaros taisyklių patvirtinimo:

„1. Patvirtinti Klaipėdos miesto tvarkymo ir švaros taisykles (pridedama).

2. Pavesti Klaipėdos miesto savivaldybės administracijos direktoriui iki 2015 m. rugpjūčio 20 d. parengti daugiabučiams gyvenamiesiems namams priklausančių tvarkomų faktiškai naudojamų teritorijų ribų ir plotų nustatymo tvarką.

3. Pripažinti netekusiu galios Klaipėdos miesto savivaldybės tarybos 2014 m. vasario 27 d. sprendimą Nr. T2-40 „Dėl Klaipėdos miesto tvarkymo ir švaros taisyklių patvirtinimo“.

4. Nustatyti, kad šio sprendimo 1 ir 3 punktai įsigalioja 2015 m. rugpjūčio 20 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 4, susilaikė – 0.

Posėdžio I dalis baigėsi 17.00 val.

15. SVARSTYTA. Valterio Didžio ir Jurgio Arnašiaus atminimo įamžinimas Klaipėdoje.

Pranešėjas – N. Lendraitis, Kultūros skyriaus vedėjas. Aiškina, kad sprendimo projektu prašoma pritarti Mažosios Lietuvos reikalų tarybos Klaipėdos krašto skyriaus prašymui leisti savo lėšomis įamžinti dviejų žymių žmonių atminimą Klaipėdoje – tai daktaras, visuomenės veikėjas, Tilžės akto signataras Valteris Didžys ir spaudos darbuotojas, visuomenės veikėjas, Tilžės akto signataras Jurgis Arnašius. Jiems ketinama pakabinti atminimo lentas. Iniciatorių prašymas ir trumpi abiejų siūlomų įamžinti žmonių gyvenimo aprašymai pridedami kaip Rengimo medžiaga.

N. Puteikienė pritaria sprendimo projektui, balsuoja už (sistemoje neatsižymėjo, prašo pažymėti).

NUSPRĘSTA. Pritarti sprendimo projektui. Priimti sprendimą dėl Valterio Didžio ir Jurgio Arnašiaus atminimo įamžinimo Klaipėdoje:

„1. Pritarti Mažosios Lietuvos reikalų tarybos Klaipėdos skyriaus prašymui leisti už savo lėšas įamžinti Klaipėdoje atminimo lentomis nusipelniusių žmonių, Tilžės akto signatarų Valterio Didžio ir Jurgio Arnašiaus atminimą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaikė – 0.

16. SVARSTYTA. Klaipėdos miesto savivaldybės tarybos 2010 m. kovo 25 d. sprendimo Nr. T2-71 „Dėl Jūrinės kultūros koordinacinės tarybos sudarymo ir nuostatų patvirtinimo“ pakeitimas.

Pranešėjas – N. Lendraitis, Kultūros skyriaus vedėjas. Aiškina, kad pasibaigus Jūrinės kultūros koordinacinės tarybos kadencijai, Kultūros skyrius, vadovaudamasis Jūrinės kultūros koordinacinės tarybos nuostatais, patvirtintais Klaipėdos miesto savivaldybės tarybos 2010 m. kovo 25 d. ,parengė šį sprendimo projektą.

Informuoja, kad Kultūros, švietimo ir sporto komitetas sprendimo projektui pritarė su pastaba: patikslinti 8.9 papunktį, papildant jį nuostata, kad tarybos veikloje dalyvauja ir Savivaldybės tarybos atstovas. Savivaldybės administracija sutinka su šia pastaba ir siūlo 8.9 papunktį išdėstyti taip:

„8.9. Savivaldybės administracijai ir Savivaldybės tarybai – 2 atstovai.“.

N. Puteikienė siūlo įrašyti į nuostatus, kad koordinacinė taryba pirmininką išsirenka pati.

V. Grubliauskas sako, kad siūlymą reikėjo pateikti nustatyta tvarka.

V. Grubliauskas siūlo apsispręsti dėl pritarimo Kultūros, švietimo ir sporto komiteto siūlymui papildyti 8.9. papunktį. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą Dėl Klaipėdos miesto savivaldybės tarybos 2010 m. kovo 25 d. sprendimo Nr. T2-71 „Dėl Jūrinės kultūros koordinacinės tarybos sudarymo ir nuostatų patvirtinimo“ pakeitimo:

„1. Pakeisti Jūrinės kultūros koordinacinės tarybos nuostatus, patvirtintus Klaipėdos miesto savivaldybės tarybos 2010 m. kovo 25 d. sprendimu Nr. T2-71 „Dėl Jūrinės kultūros koordinacinės tarybos sudarymo ir nuostatų patvirtinimo“:

1.1. pakeisti 8.1 papunktį ir jį išdėstyti taip:

„8.1. jūriniam sektoriui specialistus rengiančioms mokymo įstaigoms – 3 atstovai;“;

1.2. pakeisti 8.5 papunktį ir jį išdėstyti taip:

„8.5. jūrinį paveldą ir istoriją puoselėjančios įstaigoms – 4 atstovai;“;

1.3. pakeisti 8.9 papunktį ir jį išdėstyti taip:

„8.9. Savivaldybės administracijai ir savivaldybės tarybai – 2 atstovai.“;

1.4. pakeisti 10.2 papunktį ir jį išdėstyti taip:

„10.2. darbo planą.“;

1.5. papildyti 9.7 papunkčiu:

„9.7. Tarybos pirmininkas iki einamųjų metų balandžio 1 d. už praėjusių metų Tarybos veiklą pateikia savivaldybės tarybai laisvos formos ataskaitą raštu.“;

1.6. pripažinti netekusiu galios 8.6 papunktį;

1.7. buvusius 8.7, 8.8 ir 8.9 papunkčius laikyti atitinkamai 8.6, 8.7 ir 8.8 papunkčiais.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 20, prieš – 2, susilaikė – 3.

17. SVARSTYTA. Klaipėdos miesto savivaldybės tarybos 2009 m. lapkričio 26 d. sprendimo Nr. T2-394 „Dėl Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo patvirtinimo“ pakeitimas.

Pranešėjas – N. Lendraitis, Kultūros skyriaus vedėjas. Aiškina, kad sprendimo projektu siekiama pakeisti tam tikras Žymių žmonių, istorinių datų, įvykių įamžinimo ir gatvių pavadinimų suteikimo tvarkos aprašo nuostatas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2009 m. lapkričio 26 d. sprendimo Nr. T2-394 „Dėl Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo patvirtinimo“ pakeitimo:

„1. Pakeisti Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašą, patvirtintą Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 „Dėl Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo patvirtinimo“:

1.1. papildyti 10 punktą ir jį išdėstyti taip:

„10. Komisijos sudėtį ir jos pirmininką mero teikimu tvirtina ir, esant reikalui, keičia Taryba savo kadencijos laikotarpiui. Kiekvieną kadenciją Komisijos sudėtis atnaujinama ne mažiau kaip 1/3.“;

1.2. pakeisti 13 punktą ir jį išdėstyti taip:

„13. Komisijos narys, nesibaigus kadencijai, turi teisę atsistatydinti arba jį gali atšaukti delegavusi institucija. Tokiu atveju skiriamas naujas komisijos narys.“;

1.3. papildyti nauju 25 punktu:

„25. Komisijos pirmininkas iki einamųjų metų balandžio 1 d. už praėjusių metų Komisijos veiklą pateikia Tarybai laisvos formos atskaitą raštu.“;

1.4. buvusį 25 punktą laikyti 26 punktu.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaikė – 0.

18. SVARSTYTA. Klaipėdos miesto sporto tarybos prie Klaipėdos miesto savivaldybės tarybos nuostatų pavirtinimas.

Pranešėjas – M. Bagočius, Sporto ir kūno kultūros skyriaus vedėjas. Aiškina, kad naujuose Sporto tarybos nuostatuose patikslintas sporto tarybos tikslas bei uždaviniai, nurodytas Sporto tarybos 15 narių skaičius ir iš kokių atstovų jie renkami, atnaujinta Sporto tarybos sudėtis ir patikslintas jos veiklos organizavimas.

Informuoja, kad Kultūros, švietimo ir sporto komitetas sprendimo projektui pritarė su pastaba. Administracija sutinka su pastaba ir siūlo nuostatų 16 punktą išdėstyti taip:

„16. Sporto taryba per pirmąjį savo posėdį iš narių renka kandidatą į pirmininkus. Sporto tarybos pirmininko kandidatūrą teikia savivaldybės merui. Sporto tarybos pirmininką savivaldybės mero teikimu tvirtina Savivaldybės taryba.“

N. Puteikienė sako, kad pagal 16 punkto nuostatas, meras gali ir nesutikti su teikiama tarybos pirmininko kandidatūra. Mano, kad tokios nuostatos yra autoritariškos.

V. Grubliauskas siūlo apsispręsti dėl pritarimo Kultūros, švietimo ir sporto komiteto pastabai dėl 16 punkto koregavimo. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto sporto tarybos prie Klaipėdos miesto savivaldybės tarybos nuostatų pavirtinimo:

„1. Patvirtinti Klaipėdos miesto sporto tarybos prie Klaipėdos miesto savivaldybės tarybos nuostatus (pridedama).

2. Pripažinti netekusiu galios Klaipėdos miesto savivaldybės tarybos 2011 m. gegužės 26 d. sprendimo Nr. T2-156 „Dėl Klaipėdos miesto sporto tarybos prie Klaipėdos miesto savivaldybės tarybos nuostatų patvirtinimo“ 1 punktą (su visais Klaipėdos miesto sporto tarybos prie Klaipėdos miesto savivaldybės tarybos nuostatų pakeitimais ir papildymais).

3. Skelbti šį sprendimą Teisės aktų registre ir Klaipėdos miesto savavaldybės interneto svetainėje.“

BALSUOTA: už – 21, prieš – 1, susilaikė – 3.

19. SVARSTYTA. Klaipėdos smulkiojo ir vidutinio verslo tarybos prie Klaipėdosmiesto savivaldybės tarybos sudarymas.

Pranešėja – E. Deltuvaitė, Tarptautinių ryšių, verslo plėtros ir turizmo skyriaus vedėja. Aiškina, kad sprendimo projekto tikslas sudaryti naują Klaipėdos smulkiojo ir vidutinio verslo tarybą, patvirtinant vardinę sudėtį, Klaipėdos miesto savivaldybės tarybos kadencijos laikotarpiui.

Informuoja, kad Finansų ir ekonomikos komitetas į šią tarybą pasiūlė deleguoti Tarybos narį A. Kugmerovą. Siūlo pritarti sprendimo projektui su papildymu.

V. Grubliauskas siūlo apsispręsti dėl siūlymo papildyti tarybos sudėtį – į sprendimo projektą įrašyti A. Kurgmerovą. Bendru sutarimu pritarta siūlymui.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos smulkiojo ir vidutinio verslo tarybos prie Klaipėdosmiesto savivaldybės tarybos sudarymo :

1. Sudaryti šios sudėties Klaipėdos smulkiojo ir vidutinio verslo tarybą prie Klaipėdos miesto savivaldybės tarybos:

1.1. Arvidas Apulskis, Klaipėdos apskrities darbdavių asociacijos viceprezidentas;

1.2. Donatas Botyrius, Lietuvos smulkiųjų verslininkų ir prekybininkų asociacijos pirmininko pavaduotojas, Klaipėdos skyriaus pirmininkas;

1.3. Eglė Deltuvaitė, Klaipėdos miesto savivaldybės administracijos Investicijų ir ekonomikos departamento Tarptautinių ryšių, verslo plėtros ir turizmo skyriaus vedėja;

1.4. Andromeda Grauslienė, aktyvių Klaipėdos verslininkų asociacijos prezidentė;

1.5. Algirdas Grublys, Klaipėdos miesto savivaldybės tarybos narys;

1.6. Andrej Kugmerov, Klaipėdos miesto savivaldybės tarybos narys;

1.7. Aras Mileška, Klaipėdos apskrities darbdavių asociacijos viceprezidentas;

1.8. Aurelija Petkūnienė, Klaipėdos verslininkų senamiesčio sąjungos narė;

1.9. Aldona Staponkienė, Klaipėdos miesto savivaldybės tarybos narė;

1.10. Airidas Tamavičius, Klaipėdos apskrities verslininkų asociacijos pirmininkas;

1.11. Jolanta Uptienė, Klaipėdos miesto savivaldybės administracijos Investicijų ir ekonomikos departamento Licencijų, leidimų ir vartotojų teisių apsaugos skyriaus vedėja;

1.12. Alina Velykienė, Klaipėdos miesto savivaldybės administracijos direktoriaus pavaduotoja.

2. Pripažinti netekusiu galios Klaipėdos miesto savivaldybės tarybos 2011 m. spalio 27 d. sprendimo Nr. T2-314 „Dėl Klaipėdos smulkiojo ir vidutinio verslo tarybos prie Klaipėdos miesto savivaldybės tarybos sudarymo ir nuostatų tvirtinimo“ 1 punktą.

3. Skelbti šį sprendimą Klaipėdos miesto savivaldybės interneto svetainėje.

BALSUOTA: už – 18, prieš – 2, susilaikė – 4.

20. SVARSTYTA. Darbo sutarties su A. Zvėrka nutraukimas.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektu siekiama nutraukti darbo sutartį šalių susitarimu su Klaipėdos miesto pedagogų švietimo ir kultūros centro direktoriumi Alfonsu Zvėrka.

V. Tiovas mano, kad pakaktų ir dviejų mėnesių išeitinės kompensacijos. Sutaupytas lėšas siūlo palikti švietimo įstaigai.

V. Grubliauskas sako, kad siūlymas pateiktas ne pagal nustatytą tvarką.

NUSPRĘSTA. Pritarti sprendimo projektui. Priimti sprendimą dėl darbo sutarties su   
A. Zvėrka nutraukimo:

„1. Nutraukti 2015 m. rugpjūčio 28 d. 2001 m. gegužės 7 d. Darbo sutartį Nr. 448, sudarytą su Alfonsu Zvėrka, Klaipėdos miesto pedagogų švietimo ir kultūros centro direktoriumi, ir išmokėti šešių mėnesių jo vidutinio darbo užmokesčio dydžio išeitinę išmoką ir piniginę kompensaciją už nepanaudotas kasmetines atostogas.

2. Įpareigoti Silviją Simpukienę, Klaipėdos miesto pedagogų švietimo ir kultūros centro metodininkę, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Silvijai Simpukienei, Klaipėdos miesto pedagogų švietimo ir kultūros centro metodininkei, laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.“

BALSUOTA: už – 25, prieš – 1, susilaikė – 0.

21. SVARSTYTA. Darbo sutarties su M. Gaučiene nutraukimas.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektu siekiama nutraukti darbo sutartį šalių susitarimu su Klaipėdos „Šaltinėlio“ mokyklos-darželio direktore Margarita Gaučiene.

NUSPRĘSTA. Pritarti sprendimo projektui. Priimti sprendimą dėl darbo sutarties su  
M. Gaučiene nutraukimo:

„1. Nutraukti 2015 m. rugpjūčio 28 d. 2001 m. kovo 22 d. Darbo sutartį Nr. 335, sudarytą su Margarita Gaučiene, Klaipėdos „Šaltinėlio“ mokyklos-darželio direktore, ir išmokėti šešių mėnesių jos vidutinio darbo užmokesčio dydžio išeitinę išmoką ir piniginę kompensaciją už nepanaudotas kasmetines atostogas.

2. Įpareigoti Eleną Mockuvienę, Klaipėdos „Šaltinėlio“ mokyklos-darželio direktoriaus pavaduotoją ugdymui, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Elenai Mockuvienei, Klaipėdos „Šaltinėlio“ mokyklos-darželio direktoriaus pavaduotojai ugdymui, laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.“

BALSUOTA: už – 25, prieš – 1, susilaikė – 0.

22. SVARSTYTA. Darbo sutarties su V. Kuzliakinu nutraukimas.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektu siekiama nutraukti darbo sutartį šalių susitarimu su Klaipėdos „Varpo“ gimnazijos direktoriumi Valerijumi Kuzliakinu.

NUSPRĘSTA. Pritarti sprendimo projektui. Priimti sprendimą dėl darbo sutarties su  
V. Kuzliakinu nutraukimo:

„1. Nutraukti 2015 m. lapkričio 2 d. 2001 m. kovo 5 d. Darbo sutartį Nr. 396, sudarytą su Valerijumi Kuzliakinu, Klaipėdos „Varpo“ gimnazijos direktoriumi, ir išmokėti šešių mėnesių jo vidutinio darbo užmokesčio dydžio išeitinę išmoką ir piniginę kompensaciją už nepanaudotas kasmetines atostogas.

2. Įpareigoti Ireną Pluškienę, Klaipėdos „Varpo“ gimnazijos direktoriaus pavaduotoją ugdymui, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Irenai Pluškienei, Klaipėdos „Varpo“ gimnazijos direktoriaus pavaduotojai ugdymui, laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.“

BALSUOTA: už – 25, prieš – 1, susilaikė – 0.

23. SVARSTYTA. Darbo sutarties su N. K. Grubliauskiene nutraukimas.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektu siekiama nutraukti darbo sutartį šalių susitarimu su Klaipėdos „Gintarėlio“ darželio direktore N. K. Grubliauskiene.

NUSPRĘSTA. Pritarti sprendimo projektui. Priimti sprendimą dėl darbo sutarties su  
N. K. Grubliauskiene nutraukimo:

„1. Nutraukti 2015 m. rugpjūčio 31 d. 2001 m. kovo 26 d. Darbo sutartį Nr. 381, sudarytą su Nijole Kristina Grubliauskiene, Klaipėdos „Gintarėlio“ darželio direktore, ir išmokėti šešių mėnesių jos vidutinio darbo užmokesčio dydžio išeitinę išmoką ir piniginę kompensaciją už nepanaudotas kasmetines atostogas.

2. Įpareigoti Ramutę Cicinienę, Klaipėdos „Gintarėlio“ darželio direktoriaus pavaduotoją ugdymui, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Ramutei Cicinienei, Klaipėdos „Gintarėlio“ darželio direktoriaus pavaduotojai ugdymui, laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.“

BALSUOTA: už – 25, prieš – 1, susilaikė – 0.

24. SVARSTYTA. Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymas.

Pranešėjas – M. Vitkus, Tarybos ir mero sekretorius. Aiškina, kad Klaipėdos miesto savivaldybės tarybos 2015 m. gegužės 7 d. sprendimu ,,Dėl Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis skaičiaus nustatymo“ nustatyta struktūra nesudaro galimybės tinkamai organizuoti darbą Savivaldybės tarybos ir mero sekretoriate, todėl siekiant optimalaus rezultato turėtų būti pakeista. Siūlytina nuo 2015 m. rugpjūčio 10 d. didinti Savivaldybės tarybos ir mero sekretoriato darbuotojų skaičių iki 9 (iš jų 2 – politinio (asmeninio) pasitikėjimo valstybės tarnautojai) ir nuo 2016 m. sausio 4 d. didinti darbuotojų skaičių iki 11 (iš jų 2 – politinio (asmeninio) pasitikėjimo valstybės tarnautojai).

N. Puteikienė sako, kad naujai atėjusiems Tarybos nariams nebuvo organizuoti mokymai. Klausia, ar atsiras daugiau pagalbos ne tik valdančiajai daugumai, bet ir opozicijai.

M. Vitkus sako, kad sprendimu siekiama pagerinti sekretoriato darbo kokybę. Mokymus bus galima padaryti, kai bus pakeistas Tarybos reglamentas.

S. Gentvilas sako, kad numatoma, jog vienas iš sekretoriato darbuotojų kuruos visuomenines tarybas.

R. Didžiokas sako, kad yra numatoma praplėsti sekretoriato funkcijas. Viena iš tokių funkcijų – organizuoti tarybos frakcijų vadovų sueigos posėdžius ir rengti jų dokumentus. Tikisi, kad sekretoriato darbuotojai atsakingai dirbs ir su opozicijos atstovais.

J. Simonavičiūtė pažymi, kad meras nemažai funkcijų turi perimti iš Savivaldybės administracijos. Siūlo pritarti pateiktam sprendimo projektui.

N. Puteikienė sako, kad baiminasi, jog didinant Tarybos ir mero sekretoriato darbuotojų skaičių, nesusidarytų dar viena Savivaldybė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymo:

„1. Nustatyti Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičių:

1.1. nuo 2015 m. rugpjūčio 10 d. – 9 (iš jų 2 – politinio (asmeninio) pasitikėjimo valstybės tarnautojai);

1.2. nuo 2016 m. sausio 4 d. – 11 (iš jų 2 – politinio (asmeninio) pasitikėjimo valstybės tarnautojai).

2. Pripažinti netekusiu galios Klaipėdos miesto savivaldybės tarybos 2015 m. gegužės 7 d. sprendimą Nr. T2-90 „Dėl Klaipėdos miesto savivaldybės tarybos sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymo“.“

BALSUOTA: už – 23, prieš – 0, susilaikė – 4.

25. SVARSTYTA. Turto perdavimas valdyti, naudoti ir disponuoti patikėjimo teise savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas. Aiškina, kad sprendimo projektas teikiamas, siekiant Klaipėdos miesto savivaldybės biudžetinėms įstaigoms perduoti valdyti, naudoti ir disponuoti patikėjimo teise savivaldybei priklausantį turtą.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausančias ir Klaipėdos lopšelio-darželio „Šermukšnėlė“ patikėjimo teise valdomas negyvenamąsias patalpas Baltijos pr. 63, Klaipėdoje (unikalus Nr. 2197-1000-4015, Nekilnojamojo daikto kadastro duomenų byloje Nr. 21/26891 patalpų žymėjimo indeksai: nuo 1-1 iki 1-5, nuo 1-39 iki 1-54, nuo 2-1 iki 2-10, bendras perduodamas plotas – 533,95 kv. metro), valdyti, naudoti ir disponuoti patikėjimo teise Klaipėdos miesto savivaldybės administracijai.

2. Perduoti Klaipėdos miesto savivaldybei nuosavybės teise priklausančias ir Klaipėdos miesto savivaldybės administracijos patikėjimo teise valdomas negyvenamąsias patalpas Debreceno g. 48, Klaipėdoje (unikalus Nr. 2196-9002-2013, Nekilnojamojo daikto kadastro duomenų byloje Nr. 21/22863 patalpų žymėjimo indeksai: 1-25 ir 1-26, bendras perduodamų patalpų plotas – 16,35 kv. metro), valdyti, naudoti ir disponuoti patikėjimo teise Klaipėdos miesto šeimos ir vaiko gerovės centrui.

3. Perduoti Klaipėdos miesto savivaldybei nuosavybės teise priklausantį ir Klaipėdos lopšelio-darželio „Aitvarėlis“ patikėjimo teise valdomą turtą – pianiną „Ryga“ (inventorinis Nr. 138011), valdyti, naudoti ir disponuoti patikėjimo teise Klaipėdos „Vyturio“ pagrindinei mokyklai.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaikė – 0.

26. SVARSTYTA. Turto perdavimas valdyti, naudoti ir disponuoti patikėjimo teise Neįgaliųjų centrui „Klaipėdos lakštutė“.

Pranešėjas – E. Simokaitis, Turto skyriaus vedėjas. Aiškina, kad sprendimo projektas teikiamas, siekiant biudžetinei įstaigai Neįgaliųjų centrui „Klaipėdos lakštutė“ perduoti valdyti, naudoti ir disponuoti patikėjimo teise savivaldybei priklausantį turtą Panevėžio g. 2, Klaipėdoje.

Informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Neįgaliųjų centrui „Klaipėdos lakštutė“:

„1. Perduoti Klaipėdos miesto savivaldybei nuosavybės teise priklausantį nekilnojamąjį turtą valdyti, naudoti ir disponuoti patikėjimo teise biudžetinei įstaigai Neįgaliųjų centrui „Klaipėdos lakštutė“:

1.1. negyvenamąsias patalpas Panevėžio g. 2, Klaipėdoje (pastato, kuriame yra patalpos, unikalus Nr. 2197-4002-3013, Nekilnojamojo daikto kadastro duomenų byloje Nr. 21/1920 patalpų žymėjimo indeksai: nuo 3-17 iki 3-47, bendras perduodamų patalpų plotas – 714,98 kv. metro);

1.2. negyvenamąsias patalpas Panevėžio g. 2, Klaipėdoje (pastato, kuriame yra patalpos, unikalus Nr. 2197-4002-3024, Nekilnojamojo daikto kadastro duomenų byloje Nr. 21/1190 patalpų žymėjimo indeksai: nuo 1-16 iki 1-20, bendras perduodamų patalpų plotas – 27,84 kv. metro);

1.3. ilgalaikį ir trumpalaikį materialųjį turtą, kurio bendra įsigijimo vertė – 28053,71 Eur (priedas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaikė – 0.

27. SVARSTYTA. Klaipėdos miesto savivaldybės tarybos 2015 m. sausio 29 d. sprendimo Nr. T2-2 „Dėl Savivaldybės būsto fondo ir socialinio būsto sąrašų patvirtinimo“ pakeitimas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu siekiama papildyti socialinio būsto, kaip savivaldybės būsto fondo dalies, sąrašą, suremontuotais butais, kurie anksčiau buvo nuomojami, kaip savivaldybės būstas bei išbraukti iš jo butus, kurių nuomininkams Klaipėdos miesto savivaldybės tarybos 2015 m. birželio 11 d. sprendimu Nr. T2-136 buvo pakeistos nuomos sąlygos bei patikslinti sąrašą, ištaisant klaidas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. sausio 29 d. sprendimo Nr. T2-2 „Dėl Savivaldybės būsto fondo ir socialinio būsto sąrašų patvirtinimo“ pakeitimo:

„1. Pakeisti Savivaldybės socialinio būsto, kaip savivaldybės būsto fondo dalies, sąrašą, patvirtintą Klaipėdos miesto savivaldybės tarybos 2015 m. sausio 29 d. sprendimu Nr. T2-2 „Dėl Savivaldybės būsto fondo ir socialinio būsto sąrašų patvirtinimo“, ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27 prieš – 0, susilaikė – 0.

28. SVARSTYTA. Būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu yra siūloma patenkinti savivaldybės socialinio būsto nuomininkų prašymus pakeisti būsto nuomos sąlygas, nes pagal 2014 metų Metinės gyventojo (šeimos) turto (įskaitant gautas pajamas) deklaracijų duomenis nurodytų nuomininkių deklaruotos pajamos daugiau kaip 20 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalies 2 punkte nustatytą pajamų dydį. Dėl šios priežasties teisę į socialinio būsto nuomą nuomininkai yra praradę.

NUSPRĘSTA. Pritarti sprendimo projektui. Priimti sprendimą dėl būsto nuomos sąlygų pakeitimo:

„1. Pakeisti nuomos sąlygas šiems socialinio būsto nuomininkams:

1.1. J. M. *(duomenys neskelbtini)*, gyvenančiam *(duomenys neskelbtini)*, unikalus Nr. *(duomenys neskelbtini)*;

1.2. G. R. *(duomenys neskelbtini)*, gyvenančiam *(duomenys neskelbtini)*, unikalus Nr. *(duomenys neskelbtini)*;

1.3. E. S. *(duomenys neskelbtini)*, gyvenančiai *(duomenys neskelbtini)*, unikalus Nr. *(duomenys neskelbtini)*.

2. Nuomoti sprendimo 1 punkte nurodytas gyvenamąsias patalpas savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R=1,2.“

BALSUOTA: už – 27, prieš – 0, susilaikė – 0.

29. SVARSTYTA. Klaipėdos miesto savivaldybės tarybos 2013 m. gruodžio 18 d. sprendimo Nr. T2-333 „Dėl Pajamų, gautų už savivaldybės gyvenamųjų patalpų nuomą, planavimo ir naudojimo tvarkos aprašo patvirtinimo“ pakeitimas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektas parengtas, siekiant iš dalies pakeisti šiuo metu galiojantį Klaipėdos miesto savivaldybės tarybos 2013 m. gruodžio 18 d. sprendimu patvirtintą Pajamų, gautų už savivaldybės gyvenamųjų patalpų nuomą, planavimo ir naudojimo tvarkos aprašą. Tvarkos aprašas keičiamas, atsižvelgiant į įvykusius pokyčius teisės aktuose, reglamentuojančiuose savivaldybės gyvenamųjų patalpų nuomos mokesčio apskaičiavimą bei pastatų bendrųjų objektų administravimą.

Informuoja, kad sprendimo projektui pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą Klaipėdos miesto savivaldybės tarybos 2013 m. gruodžio 18 d. sprendimo Nr. T2-333 „Dėl Pajamų, gautų už savivaldybės gyvenamųjų patalpų nuomą, planavimo ir naudojimo tvarkos aprašo patvirtinimo“ pakeitimo:

„1. Pakeisti Pajamų, gautų už savivaldybės gyvenamųjų patalpų nuomą, planavimo ir naudojimo tvarkos aprašą, patvirtintą Klaipėdos miesto savivaldybės tarybos 2013 m. gruodžio 18 d. sprendimu Nr. T2-333 „Dėl Pajamų, gautų už savivaldybės gyvenamųjų patalpų nuomą, planavimo ir naudojimo tvarkos aprašo patvirtinimo“:

1.1. pakeisti 2 punktą ir jį išdėstyti taip:

„2. Nuomos lėšos naudojamos:

2.1. apmokėti už:

2.1*.*1.Savivaldybei nuosavybės teise priklausančių gyvenamųjų patalpų (butų) atnaujinimą ir remontą;

2.1.2. pastato bendrųjų konstrukcijų, bendrosios inžinerinės įrangos, bendrojo naudojimo patalpų (toliau – pastato bendrojo naudojimo objektai) atnaujinimą ir remontą Savivaldybei tenkančia dalimi, apskaičiuojama pagal faktinę atliktų darbų vertę, taip pat daugiabučių namų atnaujinimo (modernizavimo) projektų, vykdomų su valstybės parama, įgyvendinimą Savivaldybei tenkančia dalimi, apskaičiuojama nuo faktinės atnaujinimo (modernizavimo) projekto investicijų vertės;

2.1.3. Savivaldybės gyvenamųjų patalpų nuomos administravimą, paslaugų, susijusių su šių patalpų, kaip nuosavybės teisės objektu valdymu, teikimą;

2.2. lėšoms, skiriamoms namui (statiniui) atnaujinti pagal privalomuosius statinių naudojimo ir priežiūros reikalavimus, kaupti.“;

1.2. pakeisti 22.4 papunktį ir jį išdėstyti taip:

„22.4. kasmėnesinės pastato bendro naudojimo objektų administravimo ir nuolatinės techninės priežiūros paslaugų teikimo išlaidos, tenkančios pastatuose esančioms Savivaldybei nuosavybės teise priklausančioms gyvenamosioms patalpoms.“;

1.3. pakeisti 24 punktą ir jį išdėstyti taip:

„24. Išlaidų, nurodytų Tvarkos aprašo 22.2–22.5 punktuose, apmokėjimas vykdomas pagal Savivaldybės administracijai per viešąją įstaigą „Klaipėdos butai“ pateiktas sąskaitas ir kitus išlaidas patvirtinančius, juridinę galią turinčius dokumentus. Daugiabučių namų administratoriai, DNSB pirmininkai, jungtinės veiklos dalyvių įgalioti asmenys, butų ir kitų patalpų savininkai (naudotojai) sąskaitas už bendro naudojimo objektų administravimo ir nuolatinės techninės priežiūros paslaugas gali teikti vieną kartą per ketvirtį.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.”

BALSUOTA: už – 25, prieš – 0, susilaikė – 0.

30. SVARSTYTA. Savivaldybės būsto ir socialinio būsto nuomos tvarkos aprašo patvirtinimas.

Pranešėja – D. Netikšienė, Socialinio būsto skyriaus vedėja. Aiškina, kad sprendimo projektu siekiama įgyvendinti Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 3 punkte savivaldybių tarybų kompetencijai priskirtą pareigą nustatyti savivaldybės būsto ir socialinio būsto nuomos tvarką.

Informuoja, kad sprendimo projektui pritarė Sveikatos ir socialinių reikalų komitetas.

NUSPRĘSTA. Pritarti sprendimo projektui. Priimti sprendimą dėl Savivaldybės būsto ir socialinio būsto nuomos tvarkos aprašo patvirtinimo:

„1. Patvirtinti Savivaldybės būsto ir socialinio būsto nuomos tvarkos aprašą (pridedama).

2. Pripažinti netekusiais galios:

2.1. Klaipėdos miesto savivaldybės tarybos 2013 m. birželio 27 d. sprendimą Nr. T2-177 „Dėl Klaipėdos miesto savivaldybės gyvenamųjų patalpų suteikimo tvarkos aprašo patvirtinimo“;

2.2. Klaipėdos miesto savivaldybės tarybos 2013 m. birželio 27 d. sprendimą Nr. T2-176 „Dėl Savivaldybės gyvenamųjų patalpų nuomos sutarčių keitimo ir sudarymo tvarkos aprašo patvirtinimo“;

2.3. Klaipėdos miesto savivaldybės tarybos 2010 m. liepos 2 d. sprendimą Nr. T2-171 „Dėl Gyvenamųjų patalpų, nepriskirtų socialinio būsto fondui, nuomos tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaikė – 0.

31. SVARSTYTA. Pritarimas dalyvauti asociacijos Klaipėdos miesto integruotų investicijų teritorijos vietos veiklos grupės veikloje.

Pranešėja – E. Jurkevičienė, Projektų skyriaus vedėja. Aiškina, kad šiuo Tarybos sprendimo projektu siekiama, kad Klaipėdos miesto savivaldybė dalyvautų Klaipėdos miesto integruotų investicijų teritorijos vietos veiklos grupės steigime ir veikloje. Įgalioti Klaipėdos miesto savivaldybės administracijos direktorių pasirašyti Klaipėdos miesto integruotų investicijų teritorijos vietos veiklos grupės – asociacijos steigimo sutartį ir dalyvautų vietos veiklos grupės veikloje.

Informuoja, kad Miesto plėtros ir strateginio planavimo komiteto nariai išreiškė pastabą, jog reikia peržiūrėti Klaipėdos miesto integruotų investicijų teritorijos vietos veiklos grupės steigimo sutarties III skyriaus „Steigimo išlaidų kompensavimas“ 5 p. „Asociacijos steigimo metu steigimo išlaidas apmoka Klaipėdos miesto savivaldybė“, numatant tik dalinį asociacijos steigimo išlaidų finansavimą savivaldybės lėšomis.

Savivaldybės administracija sutinka su pateikta pastaba ir siūlo:

1. sprendimo projekto 6 punktą išdėstyti taip:

„6. Asociacijos steigimo metu steigimo išlaidas apmoka steigėjai lygiomis dalimis.“

2. sutarties 5 p. išdėstyti taip:

„5. Asociacijos steigimo metu steigimo išlaidas apmoka steigėjai lygiomis dalimis.“

Klaipėdos miesto savivaldybės administracija į asociacijos Klaipėdos miesto integruotų investicijų teritorijos vietos veiklos grupės valdybą pasiūlė I. Butenienę, Strateginio planavimo skyriaus vedėją ir A. Čėsnienę, Jaunimo reikalų koordinatorę, Miesto plėtros ir strateginio planavimo komitetas – S. Gentvilą.

N. Puteikienė sako, kad susidaro įspūdis, jog viena politinė jėga susiformavo sau palankią grupę neteisėtomis priemonėmis skirstyti projektinius pinigus. Atkreipia dėmesį, kad nevyriausybinės organizacijos jau dabar ruošia dokumentus teismams. Siūlo suformuoti tokią veiklos grupę, kuri atspindėtų visų interesus ir poreikius.

L. Petraitienė sako, kad negalės pritarti šiam sprendimo projektui, nes yra neaišku, kas tvirtino kriterijus, kada, be to į grupės sudėtį nėra įtrauktas pagyvenusių žmonių atstovas.

A. Barbšys sako, kad vietos veiklos grupė jau užregistruota prieš pusmetį, savaitę anksčiau nei ministras pasirašė įstatymą apie šių grupių steigimo. Teigia, kad tik vieną kartą buvo paskelbtas skelbimas dėl vietos veiklos grupės steigimo. Nepritaria grupės steigimui ir  
 A. Česnienės kandidatūrai.

Pertrauka.

R. Taraškevičius sako, kad į registruotą struktūrą ir vėliau bus galima įtraukti naujus narius. Siūlomas personalijas galima pakeisti. Siūlo pritarti pateiktam sprendimo projektui.

S. Budinas siūlo, vietoje A. Čėsnienės, į asociacijos Klaipėdos miesto integruotų investicijų teritorijos vietos veiklos grupės valdybą, K. Vintilaitę.

L. Kačinskas sako, kad Tarybos nariams nereikėtų net svarstyti ir balsuoti už vietos veiklos grupės steigimą, nes visas procesas vyko pažeidžiant Lietuvos Respublikos vidaus reikalų ministro nuostatas.

J. Simonavičiūtė sako, jei bus išsiaiškinta, kad Savivaldybės administracija kažką pažeidė, bus galima ištaisyti.

V. Grubliauskas pažymi, jei šiandien nebus priimtas sprendimas, paraiška iki nurodyto termino nebus pateikta, lėšos strategijos rengimui nebus gautos.

V. Grubliauskas siūlo apsispręsti dėl pritarimo Miesto plėtros ir strateginio planavimo komiteto siūlymui numatyti tik dalinį asociacijos steigimo išlaidų finansavimą savivaldybės lėšomis. Bendru sutarimu pritarta siūlymui.

V. Grubliauskas siūlo apsispręsti dėl pritarimo komiteto siūlymui deleguoti į asociacijos Klaipėdos miesto integruotų investicijų teritorijos vietos veiklos grupės valdybą Klaipėdos miesto savivaldybės interesams S. Gentvilą. Balsavimu (už – 17, prieš – 6, susilaikė – 2) pritarta siūlymui.

V. Grubliauskas siūlo apsispręsti dėl pritarimo Savivaldybės administracijos siūlymui deleguoti į asociacijos Klaipėdos miesto integruotų investicijų teritorijos vietos veiklos grupės valdybą Klaipėdos miesto savivaldybės interesams I. Butenienę. Balsavimu (už –18, prieš – 5, susilaikė – 2) pritarta siūlymui.

V. Grubliauskas siūlo apsispręsti dėl pritarimo Savivaldybės administracijos siūlymui deleguoti į asociacijos Klaipėdos miesto integruotų investicijų teritorijos vietos veiklos grupės valdybą Klaipėdos miesto savivaldybės interesams K. Vintilaitę. Balsavimu (už – 18, prieš – 7, susilaikė – 1) pritarta siūlymui.

N. Puteikienė, Tėvynės sąjungos – Lietuvos krikščionių demokratų frakcijos vardu, prašo 5 minučių pertraukos.

Pertrauka.

N. Puteikienė sako, opozicija nebalsuos už šį sprendimo projektą. Tarybos nariai yra verčiami balsuoti už sprendimą, kuris buvo rengtas paniekinant nevyriausybines organizacijas ir vietos veiklos grupės steigimo dokumentas parengtas pažeidžiant galiojančias Lietuvos Respublikos vidaus reikalų ministerijos vietos steigimo grupių steigimo taisykles. Norėtų, kad miestas gautų pinigus, bet negali balsuoti už neteisėtus veiksmus ir už nevyriausybinių organizacijų, kurios veikia Klaipėdos mieste, atstumimą.

NUSPRĘSTA. Pritarti sprendimo projektui (su pakeitimu). Priimti sprendimą dėl pritarimo dalyvauti asociacijos Klaipėdos miesto integruotų investicijų teritorijos vietos veiklos grupės veikloje:

„1. Pritarti Klaipėdos miesto integruotų investicijų teritorijos vietos veiklos grupės steigimo sutarties projektui (pridedama).

2. Pritarti Klaipėdos miesto integruotų investicijų teritorijos vietos veiklos grupės įstatų projektui (pridedama).

3. Įgalioti Klaipėdos miesto savivaldybės administracijos direktorių Saulių Budiną:

3.1. dalyvauti asociacijos Klaipėdos miesto integruotų investicijų teritorijos vietos veiklos grupės steigiamajame susirinkime;

3.2. pasirašyti asociacijos Klaipėdos miesto integruotų investicijų teritorijos vietos veiklos grupės steigimo sutartį ir įstatus.

4. Įregistruoti asociacijos Klaipėdos miesto integruotų investicijų teritorijos vietos veiklos grupės buveinę Klaipėdos miesto savivaldybei nuosavybės teise priklausančio administracinio pastato Liepų g. 11, 91502 Klaipėda, patalpose.

5. Deleguoti į asociacijos Klaipėdos miesto integruotų investicijų teritorijos vietos veiklos grupės valdybą atstovauti Klaipėdos miesto savivaldybės interesams:

5.1. Indrę Butenienę, Klaipėdos miesto savivaldybės administracijos Strateginio planavimo skyriaus vedėją;

5.2. Simoną Gentvilą, Klaipėdos miesto savivaldybės tarybos narį, Miesto plėtros ir strateginio planavimo komiteto pirmininką;

5.3. Kristiną Vintilaitę, Klaipėdos miesto savivaldybės administracijos Viešosios tvarkos skyriaus vedėją.

6. Nustatyti, kad asociacijos Klaipėdos miesto integruotų investicijų teritorijos vietos veiklos grupės steigimo metu steigimo išlaidas apmoka steigėjai lygiomis dalimis.“

BALSUOTA: už – 17, prieš – 8, susilaikė – 1.

32. SVARSTYTA. Antikorupcijos komisijos sudarymas ir jos nuostatų patvirtinimas.

Pranešėjas – A. Kačalinas, Teisės skyriaus vedėjas. Aiškina, kad sprendimo projekto tikslas – sudaryti Antikorupcijos komisiją. Sudarius komisiją, jos funkcionavimas Klaipėdos miesto savivaldybėje padės sukurti teisines, organizacines, ekonomines ir socialines priemones veiksmingam antikorupcijos organizavimui, įgyvendinimui, priežiūrai ir sudarys palankias sąlygas įgyvendinti savivaldybės antikorupcijos politiką vienijant Klaipėdos miesto savivaldybės tarybos, administracijos ir vietos bendruomenių atstovų – seniūnaičių, darbą, gebėjimus ir žinias. Sprendimo projektu siūloma nustatyti, kad Antikorupcijos komisijos sudėtį sudarys 15 narių, iš kurių 5 nariai yra savivaldybės administracijos tarnautojai, 5 nariai yra tarybos nariai ir 5 nariai yra gyvenamųjų vietovių bendruomenių atstovai – seniūnaičiai. Seniūnaičių 2015-07-09 sueigoje buvo iškeltos 6 kandidatūros. 5 kandidatai, surinkę daugiausiai balsų, šiuo sprendimo projektu siūlomi į Antikorupcijos komisijos sudėtį. Komisijos pirmininkas teikiamas mero, pagal opozicijos siūlymą. Meras į Antikorupcijos komisijos pirmininko pareigas teikia N. Puteikienės kandidatūrą.

N. Puteikienė klausia, kodėl į komisiją iš bendruomenės atstovų buvo įtraukti tik seniūniačiai, kodėl nėra nevyriausybinių organizacijų atstovų ir ekspertų. Mano, kad komisijoje turėtų dirbti daugiau nesuinteresuotų asmenų.

A. Kačalinas sako, kad 2/3 sudarys tarybos nariai ir seniūnaičiai, 1/3 pagal vietos savivaldos įstatymą turi sudaryti vietos bendruomenės atstovai, o ne visuomeninių organizacijų atstovai.

J. Simonavičiūtė klausia, ar yra galimybė komisijos pirmininką rinkti slapu balsavimu.

A. Kačalinas sako, kad Lietuvos Respublikos vietos savivaldos įstatyme yra nurodyta, kad Antikorupcijos komisijos pirmininkas gali būti skiriamas slaptu balsavimu, Tarybos reglamente pakeitimai dar nepadaryti.

R. Didžiokas sako, kad Lietuvos Respublikos vietos savivaldos įstatyme gyvenamųjų vietovių bendruomenių atstovai yra ne tik seniūnaičiai, bet ir kiti bendruomenių atstovai.

A. Kačalinas sako, kad seniūnaičiai yra vieninteliai vietos bendruomenės atstovai, kurie renkami demokratiniu būdu – tiesioginiais gyventojų rinkimais, todėl manoma, kad seniūnaičiai geriausiai atstovaus vietos bendruomenę.

L. Girskienė sako, kad beveik visi seniūnaičiai yra deleguoti partijų, be to, yra seniūnaičių, kurie tapo seniūnu, surinkus vieną parašą.

N. Puteikienė mano, kad pirmiausia turi būti patvirtinti komisijos nuostatai, ir tik tuomet turi būti formuojama komisija.

A. Barbšys sako, kad nežinojo jog Tėvynės sąjunga – Lietuvos krikščionys demokratai į komisijos pirmininko postą siūlo N. Puteikienę.

J. Simonavičiūtė siūlo pirmininką rinkti slapu balsavimu. Jei opozicija nesusitaria dėl pirmininko kandidatūros, būtų galima iš sprendimo projekto išbraukti punktą dėl pirmininko skyrimo.

V. Grubliauskas siūlo apsispęsti dėl pritarimo atskirai vykdyti komisijos nuostatų tvirtinimo ir sudėties tvirtinimo procedūrą, ir pirmininko rinkimo procedūrą. Bendru sutarimu pritarta siūlymui.

R. Taraškevičius siūlo į slapto balsavimo biuletenį įrašyti visas siūlomas kandidatūras ir balsuoti slaptu balsavimu.

R. Didžiokas siūlo balsuoti atvirai. Aiškina, kad komisijos pirmininko kandidatūrą frakcija pateikė, tačiau lydinčiajame rašte parašė, kad kandidatūrą į komisijos pirmininko postą pateiks „Puteikis plius“ frakcija.

V. Titovas siūlo balsuoti atvirai. Sako, kad į komisijos pirmininko postą derino  
N. Puteikienės kandidatūrą.

V. Grubliauskas siūlo apsispręsti dėl pritarimo siūlymui Antikorupcinės komisijos pirmininką rinkti slaptu balsavimu. Balsavimu (už –18, prieš – 7, susilaikė – 1) pritarta siūlymui.

V. Grubliausko siūlymu Tarybos nariai (bendru sutarimu) patvirtina Balsų skaičiavimo komisijos protokolo ir slapto balsavimo biuletenio pavyzdžius.

Vyksta slapto balsavimo procedūra.

Balsų skaičiavimo komisijos pirmininkas A. Grublys paskelbia slapto balsavimo rezultatus dėl Klaipėdos miesto savivaldybės tarybos Antikorupcinės komisijos pirmininko skyrimo. Balsavimu (už – 7, prieš – 18, susilaikė – 0) Klaipėdos miesto savivaldybės tarybos Antikorupcinės komisijos pirmininkas – nepaskirtas.

V. Grubliausko siūlymu patvirtinti slapto balsavimo rezultatai (bendru sutarimu).

V. Grubliauskas siūlo išbraukti sprendimo projekto 3 punktą, kuriuo yra siūloma skirti Klaipėdos miesto savivaldybės tarybos Antikorupcinės komisijos pirmininką. Balsavimu (už – 19, prieš – 1, susilaikė – 6) pritarta siūlymui. Komisijos pirmininko skyrimo klausimas bus sprendžiamas kitame Tarybos posėdyje.

V. Grubliauskas siūlo balsavimu apsispręsti dėl pritarimo sprendimo projektui su pakeitimu.

NUSPRĘSTA. Pritarti sprendimo projektui (su pakeitimu). Priimti sprendimą dėl Antikorupcijos komisijos sudarymo ir jos nuostatų patvirtinimo:

„1. Patvirtinti Antikorupcijos komisijos nuostatus (pridedama).

2. Sudaryti šios sudėties nuolatinę Antikorupcijos komisiją:

Mantas Bagočius, Klaipėdos miesto savivaldybės administracijos Ugdymo ir kultūros departamento Sporto ir kūno kultūros skyriaus vedėjas;

Darius Baleika, Klaipėdos Šviesos g. seniūnaitis;

Rimantas Didžiokas, Klaipėdos miesto savivaldybės tarybos narys;

Danutė Galvelienė, Klaipėdos Eglės seniūnaitė;

Antanas Gimbutas, Klaipėdos Dviračių treko seniūnaitis;

Vitalijus Juška, Klaipėdos miesto savivaldybės administracijos Urbanistinės plėtros departamento Paveldosaugos skyriaus vedėjas;

Rūta Kambaraitė, Klaipėdos miesto savivaldybės administracijos Finansų ir turto departamento Finansų skyriaus vedėja;

Andrej Kugmerov, Klaipėdos miesto savivaldybės tarybos narys;

Saulius Liekis, Klaipėdos miesto savivaldybės tarybos narys;

Danguolė Netikšienė, Klaipėdos miesto savivaldybės administracijos Socialinių reikalų departamento Socialinio būsto skyriaus vedėja;

Marius Pankevičius, Klaipėdos miesto savivaldybės administracijos Viešosios tvarkos skyriaus Administracinių pažeidimų tyrimo poskyrio vedėjas;

Lilija Petraitienė, Klaipėdos miesto savivaldybės tarybos narė;

Mindaugas Prialgauskas, Klaipėdos Švyturio seniūnaitis;

Nina Puteikienė, Klaipėdos miesto savivaldybės tarybos narė;

Ruslan Schneiderat, Klaipėdos Prekybos uosto seniūnaitis;

3. Pripažinti netekusiais galios:

3.1. Klaipėdos miesto savivaldybės tarybos 2008 m. kovo 6 d. sprendimą Nr. T2-87 „Dėl Klaipėdos miesto savivaldybės korupcijos prevencijos ir kontrolės komisijos sudarymo ir jos nuostatų tvirtinimo“ su visais pakeitimais ir papildymais;

3.2. Klaipėdos miesto savivaldybės tarybos 2011 m. birželio 30 d. sprendimą Nr. T2-231 „Dėl Klaipėdos miesto savivaldybės tarybos korupcijos prevencijos ir kontrolės komisijos sudarymo“ su visais pakeitimais ir papildymais.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 1, susilaikė – 5.

33. SVARSTYTA. Klaipėdos miesto savivaldybės tarybos 2002 m. lapkričio 28 d. sprendimo Nr. 292 „Dėl Klaipėdos miesto tarybos, profesinių sąjungų ir darbdavių organizacijų trišalės tarybos steigimo ir trišalio bendradarbiavimo susitarimo“ pakeitimas.

Pranešėjas – A. Kačalinas, Teisės skyriaus vedėjas. Aiškina, kad sprendimo projektas teikiamas atsižvelgiant į tai, kad po 2015 metų savivaldybių tarybų rinkimų pasikeitė Klaipėdos miesto savivaldybės tarybos sudėtis ir anksčiau į trišalę tarybą deleguoti nariai neteko įgaliojimų. Klaipėdos trišalė taryba yra sudaryta iš Klaipėdos savivaldybės, profesinių sąjungų ir darbdavių atstovų. Į trišalę tarybą Klaipėdos savivaldybė 4 atstovus deleguoja Klaipėdos miesto savivaldybės tarybos sprendimu. Į trišalę tarybą po vieną Klaipėdos miesto savivaldybės tarybos narį delegavo: Sveikatos ir socialinių reikalų komitetas – J. Skrabulienę, Finansų ir ekonomikos komitetas –  
J. Simonavičiūtę, Kultūros, švietimo ir sporto komitetas – T. Fedotovą, Miesto plėtros ir strateginio planavimo komitetas – V. Anužį.

A. Barbšys informuoja, kad nebalsuos už šiuos atstovus, kadangi į šią tarybą nuo komitetų deleguojami tik valdančiosios daugumos atstovai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2002 m. lapkričio 28 d. sprendimo Nr. 292 „Dėl Klaipėdos miesto tarybos, profesinių sąjungų ir darbdavių organizacijų trišalės tarybos steigimo ir trišalio bendradarbiavimo susitarimo“ pakeitimo:

„1. Pakeisti Klaipėdos miesto savivaldybės tarybos 2002 m. lapkričio 28 d. sprendimo Nr. 292 „Dėl Klaipėdos miesto tarybos, profesinių sąjungų ir darbdavių organizacijų trišalės tarybos steigimo ir trišalio bendradarbiavimo susitarimo“ 3 punktą ir jį išdėstyti taip:

„3. Skirti Klaipėdos miesto savivaldybės tarybos atstovais į Klaipėdos miesto tarybos, profesinių sąjungų ir darbdavių organizacijų trišalę tarybą:

3.1. Valdemarą Anužį;

3.2. Tatjaną Fedotovą;

3.3. Juditą Simonavičiūtę;

3.4. Jolantą Skrabulienę.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už –16, prieš – 5, susilaikė – 3.

34. SVARSTYTA. Atstovo delegavimas į Klaipėdos miesto savivaldybės Mažosios Lietuvos istorijos muziejaus tarybą.

Pranešėjas – M. Vitkus, Savivaldybės tarybos ir mero sekretorius. Aiškina, kad sprendimo projektu siūloma į Mažosios Lietuvos istorijos muziejaus tarybą deleguoti Tarybos narį A. Cesiulį.

N. Puteikenė sako, kad ir į šią tarybą deleguojamas valdančiosios daugumos atstovas.

L. Girskienė klausia, ar galima pateikti kitą kandidatūrą.

V. Grubliauskas sako, kad kandidatūrą, pagal procedūras, reikėjo pateikti anksčiau.

NUSPRĘSTA. Pritarti sprendimo projektui. Priimti sprendimą dėl atstovo delegavimo į Klaipėdos miesto savivaldybės Mažosios Lietuvos istorijos muziejaus tarybą:

„1. Deleguoti į Klaipėdos miesto savivaldybės Mažosios Lietuvos istorijos muziejaus tarybą Klaipėdos miesto savivaldybės tarybos narį Arvydą Cesiulį.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 18, prieš – 3, susilaikė – 2.

35. SVARSTYTA. Klaipėdos miesto savivaldybės švietimo tarybos sudėties patvirtinimas.

Pranešėja – V. Kazakauskienė, Švietimo skyriaus vedėjo pavaduotoja. Aiškina, kad Klaipėdos miesto savivaldybės tarybos 2012 m. vasario 28 d. sprendimu buvo patvirtinta Klaipėdos miesto savivaldybės švietimo tarybos sudėtis. Minėtos tarybos narių kadencija pasibaigė kartu su Klaipėdos miesto savivaldybės tarybos nauja kadencija. Į Klaipėdos miesto savivaldybės Švietimo tarybą naujus narius delegavo Kultūros, švietimo ir sportokomitetas, Klaipėdos miesto savivaldybės administracijos Ugdymo ir kultūros departamento Švietimo skyrius, socialiniai partneriai, švietimo teikėjai ir (ar) jų asociacijos, mokytojų profesinės sąjungos, mokinių, tėvų (globėjų, rūpintojų) savivaldos institucijos ir kitos organizacijos.

Informuoja, kad sprendimo projektui be pastabų pritarė Kultūros, švietimo ir sporto komitetas.

Prašo leisti pataisyti spausdinimo klaidą sprendimo projekto 1.7. papunktyje: vietoje žodžio „Lietuvių“, įrašyti „Lietuvos“.

L. Girskienė sako, kad negavo pakvietimo deleguoti opozicijos atstovo į šią tarybą.

V. Grubliauskas siūlo apsispręsti dėl prašymo leisti pataisyti redakcinio pobūdžio klaidą. Bendru sutarimu pritarta siūlymui 1.7. papunktyje vietoje žodžio „Lietuvių“ įrašyti „Lietuvos“.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės švietimo tarybos sudėties patvirtinimo:

„1. Patvirtinti šios sudėties Klaipėdos miesto savivaldybės švietimo tarybą:

1.1. Arvydas Cesiulis, Klaipėdos miesto savivaldybės tarybos Kultūros, švietimo ir sporto komiteto atstovas;

1.2. Airida Čėsnienė, Klaipėdos miesto savivaldybės administracijos jaunimo reikalų koordinatorė;

1.3. Nijolė Dargužienė, Lietuvos švietimo įstaigų profesinės sąjungos Klaipėdos miesto susivienijimo atstovė;

1.4. Aušra Dragašienė, Klaipėdos miesto savivaldybės administracijos Ugdymo ir kultūros departamento Švietimo skyriaus atstovė;

1.5. Džiuljeta Gečienė, Klaipėdos miesto nevalstybinių mokymo įstaigų asociacijos atstovė;

1.6. Ramvydas Juška, Lietuvos mokyklų vadovų asociacijos Klaipėdos skyriaus atstovas;

1.7. Gabrielė Kazbaraitytė, Lietuvos mokinių parlamento atstovė;

1.8. Aras Mileška, Klaipėdos apskrities darbdavių asociacijos atstovas;

1.9. Irina Narkevičienė, Lietuvos mokyklų vadovų asociacijos Klaipėdos skyriaus atstovė;

1.10. Kristina Paulikė, Vakarų Lietuvos tėvų forumo atstovė;

1.11. Jelena Poletajeva, Lietuvos rusų mokyklų mokytojų asociacijos atstovė;

1.12. Eugenija Simpukienė, Lietuvos ikimokyklinio ugdymo įstaigų vadovų asociacijos Klaipėdos skyriaus atstovė;

1.13. Asta Šlepetienė, Klaipėdos visuomenės sveikatos centro atstovė;

1.14. Alina Vaičekauskienė, Klaipėdos apskrities vyriausiojo policijos komisariato Viešosios tvarkos biuro atstovė.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 1, susilaikė – 4.

36. SVARSTYTA. Atleidimas nuo nekilnojamojo turto mokesčio mokėjimo.

Pranešėja – K. Petraitienė, Mokesčių skyriaus vedėja. Aiškina, kad sprendimo projektu siūloma suteikti nekilnojamojo turto mokesčio už 2014 metus lengvatą juridiniams asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais ir vykdantiems veiklą, skatinančią turizmą – Lino Jakumo įmonei, UAB „Bandužiai, UAB „Friedricho pasažas“, UAB „Šišioniškis“*.*

NUSPRĘSTA. Pritarti sprendimo projektui. Priimti sprendimą dėl atleidimo nuo nekilnojamojo turto mokesčio mokėjimo:

„atleisti savivaldybės biudžeto sąskaita:

1. Lino Jakumo įmonę (kodas 164679814), užsiimančią autorinės juvelyrikos gaminių gamyba ir mažmenine prekyba jais Klaipėdos miesto istorinėje dalyje, adresu: Tomo g. 13-1, nuo 523,63 Eur nekilnojamojo turto mokesčio mokėjimo už 2014 metus, kurį sudaro 100 proc. apskaičiuotos deklaruoto šio mokesčio sumos;

2. UAB „BANDUŽIAI“ (kodas 140915067), vykdančią kepyklėlės-konditerijos parduotuvės veiklą Klaipėdos miesto istorinėje dalyje, adresu: H. Manto g. 27-1, nuo 744,08 Eur nekilnojamojo turto mokesčio mokėjimo už 2014 metus, kurį sudaro 30 proc. apskaičiuotos deklaruoto šio mokesčio sumos;

3. UAB „FRIEDRICHO PASAŽAS“ (kodas 140766513), vykdančią lauko kavinės veiklą Klaipėdos miesto istorinėje dalyje, adresu: H. Manto g. 5, ir vykdančią mažų parduotuvėlių ir mažų kavinių veiklą bei teikiančią sanitarinių mazgų, atitinkančių higienos normas, viešas paslaugas penkiose viešojo maitinimo įstaigose Klaipėdos miesto istorinėje dalyje, adresu: Tiltų g. 26A, nuo 2269,67 Eur nekilnojamojo turto mokesčio už 2014 metus mokėjimo;

4. UAB „ŠIŠIONIŠKIS“ (kodas 141524979), vykdančią mažos kavinės veiklą Klaipėdos miesto istorinėje dalyje, adresu: H. Manto g. 40A, nuo 292,63 Eur nekilnojamojo turto mokesčio už 2014 metus mokėjimo, kurį sudaro 30 proc. apskaičiuotos deklaruoto šio mokesčio sumos.“

BALSUOTA: už – 19, prieš – 0, susilaikė – 4.

Posėdžio II dalis baigėsi – 12.30 val.

Savivaldybės meras Vytautas Grubliauskas

Savivaldybės mero pavaduotojas Artūras Šulcas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2015-09-16